Artikkelit korjauksen tarpeessa, Artikkelit laajennuksen tarpeessa, Epätäydelliset luettelot,\nVersio 26. joulukuuta 2017 kello 22.48 (näytä lähdekoodi)\nVersio 30. joulukuuta 2017 kello 18.54 (näytä lähdekoodi)\n(Kumottu väärään aikajatkumoon kuuluva muokkaus)\nTämän jälkeen [[jedineuvosto]] lähetti Kenobin tappamaan Grievouksen, jonka huhuttiin piileksevän [[Utapau]]lla. Jedimestari onnistui tehtävässään, mutta hänen johtaessa [[Utapaun taistelu]]a, [[kloonisotilas|kloonisotilaat]] kääntyivät Palpatinen—joka salaisuudessa oli sithlordi Darth Sidious—käskystä [[käsky 66]]:den mukaisesti Kenobia vastaan. Hän selvisi kuitenkin murhayrityksestä ja palasi Coruscantille Yodan kanssa ottamaan selvää tapahtumien käänteestä. Jeditemppelissä Kenobi sai tietää Skywalkerin kääntyneen [[Voiman pimeä puoli|Voiman pimeälle puolelle]], minkä jälkeen Yoda käski häntä menemään kohtaamaan Skywalker. [[Padmé Amidala]]n avulla Kenobi jäljitti Skywalkerin, nyt Darth Vaderin [[Mustafar]]ille, ja taisteli tätä vastaan kohtalokkain seurauksin. Vaderin keho paloi ja sith menetti jalkansa ja yhden kätensä. Kenobi jätti Vaderin kuolemaan ja vei Amidalan [[Polis Massa]]lle, jossa Yoda opetti Kenobin kommnikoimaan kuolleen Qui-Gon Jinnin kanssa.\nKenobi vetäytyi erakoksi [[Tatooine]]lle paeten Tasavallan seuraajan, [[Galaktinen Imperiumi|Galaktisen Imperiumin]] joukkoja ja keisari Palpatinea. Samalla hän vahti [[Luke Skywalker]]ia, vanhan oppilaansa poikaa, jotta tämä pärjäisi suurella aavikkoplaneetalla. Vuonna [[0 BBY]] [[Alderaan]]in [[prinsessa]] [[Leia Organa Solo|Leia Organa]] otti yhteyttä Kenobiin, ja sanoi tämän olevan hänen ja [[Kapinaliitto|Kapinaliiton]] ainoa toivo. Kenobi matkusti Luke seuranaan kohti Alderaania, mutta joutuivat imusäteen vetämänä [[Kuolemantähti I|ensimmäiselle Kuolemantähdelle]], missä hänen oli pakko sammuttaa imusäde, jotta heidän alus, [[Han Solo]]n ohjaama ''[[Millennium Falcon]]'' voisi paeta taisteluasemalta. Kenobi onnistui, mutta Vader saapui, haastaen entisen mestarinsa valosapelitaisteluun. Kenobi päätti uhrautua jotta Luke pääsisi pakenemaan, ja Vaderin tappaessa mestarin, Kenobi yhtyi Voiman kanssa. Tämän jälkeen Luke onnistui tuhoamaan Kuolemantähden Kenobin avustuksen avulla. Jedimestari esiintyi monta kertaa Lukelle tämän näyissä. Luken sisar Leia Organa nimesi hänen lapsensa "Ben" Kenobin mukaan.\nKenobi vetäytyi erakoksi [[Tatooine]]lle paeten Tasavallan seuraajan, [[Galaktinen Imperiumi|Galaktisen Imperiumin]] joukkoja ja keisari Palpatinea. Samalla hän vahti [[Luke Skywalker]]ia, vanhan oppilaansa poikaa, jotta tämä pärjäisi suurella aavikkoplaneetalla. Vuonna [[0 BBY]] [[Alderaan]]in [[prinsessa]] [[Leia Organa Solo|Leia Organa]] otti yhteyttä Kenobiin, ja sanoi tämän olevan hänen ja [[Kapinaliitto|Kapinaliiton]] ainoa toivo. Kenobi matkusti Luke seuranaan kohti Alderaania, mutta joutuivat imusäteen vetämänä [[Kuolemantähti I|ensimmäiselle Kuolemantähdelle]], missä hänen oli pakko sammuttaa imusäde, jotta heidän alus, [[Han Solo]]n ohjaama ''[[Millennium Falcon]]'' voisi paeta taisteluasemalta. Kenobi onnistui, mutta Vader saapui, haastaen entisen mestarinsa valosapelitaisteluun. Kenobi päätti uhrautua jotta Luke pääsisi pakenemaan, ja Vaderin tappaessa mestarin, Kenobi yhtyi Voiman kanssa. Tämän jälkeen Luke onnistui tuhoamaan Kuolemantähden Kenobin avustuksen avulla. Jedimestari esiintyi monta kertaa Lukelle näyssä, ja tämä nimesi lapsensa "Ben" Kenobin mukaan.\nVersio 30. joulukuuta 2017 kello 18.54\nSyy: Ks. keskustelusivu\nTämä artikkeli kertoo Obi-Wan Kenobista, jedimestarista. Saatat olla etsimässä peliä nimeltä Obi-Wan tai tähtituhoojaa, joka nimettiin Kenobin mukaan.\n0 BBY Kuolemantähdellä (ikä 57)\n"Obi-Wan on loistava opettaja; yhtä viisas kun mestari Yoda ja voimakas kun mestari Windu"\nObi-Wan Kenobi oli legendaarinen miespuolinen ihminen joka syntyi vuonna 57 BBY ja eli Imperiumin nousun aikakaudella. Hänet kasvatettiin galaktisessa pääkaupungissa, Coruscantissa kunnes jediritarikunta huomasi hänen herkkyytensä Voimalle, ja näin Kenobi sai uuden kodin jeditemppelistä. 13 vuoden iässä jedimestari Qui-Gon Jinn otti Kenobin oppilaakseen, ja yhdessä he suorittivat monta tehtävää ennen kun Tasavallan ylikansleri Finis Valorum lähetti heidät Naboolle neuvottelemaan Kauppaliiton kanssa. Planeetan invaasion aikana Kenobi onnistui katkaisemaan sithlordi Darth Maulin kahtia (Maul selvisi jalkojensa menetyksestä ja pudotuksesta reaktorikuiluun), joka oli aiemmin valosapelitaistelun aikana murhannut Qui-Gonin. Invaasion päättyessä Kenobi ylennettiin jediritariksi onnistuneeksi oletetusta sithin surmaamisesta, ja hän otti Anakin Skywalkerin, Valitun oppilaakseen kuten Qui-Gon oli juuri ennen kuolemaansa toivonut.\nKloonisotien alkaessa vuonna 22 BBY Kenobi taisteli Geonosiksen taistelussa sithlordi Dookua vastaan, joka onnistui Kenobin Soresu-taidoista huolimatta vahingoittamaan tämän. Jedimestari Yoda pelasti kuitenkin Kenobin ja Skywalkerin. Kloonisotien raivotessa Kenobi ylennettiin jedimestariksi ja hän erosi vanhasta oppilaastaan. Kenobin vahvuus Voimassa, hänen valosapelitaidot ja neuvottelutaidot johtivat moniin voittoihin sodan aikana, kuten Muunilinstilla, Christophsiksella, Rylothilla ja monella muulla maailmalla. Sodan lopussa Tasavallan vihollinen, Itsenäisten aurinkokuntien konfederaatio hyökkäsi Coruscantille ja Konfederaation kenraali Grievous sieppasi ylikansleri Palpatinen. Kenobi palasi Skywalkerin kanssa Ulkokehän alueilta, ja onnistuivatkin tappamaan kreivi Dookun ja pelastamaan Palpatinen.\nTämän jälkeen jedineuvosto lähetti Kenobin tappamaan Grievouksen, jonka huhuttiin piileksevän Utapaulla. Jedimestari onnistui tehtävässään, mutta hänen johtaessa Utapaun taistelua, kloonisotilaat kääntyivät Palpatinen—joka salaisuudessa oli sithlordi Darth Sidious—käskystä käsky 66:den mukaisesti Kenobia vastaan. Hän selvisi kuitenkin murhayrityksestä ja palasi Coruscantille Yodan kanssa ottamaan selvää tapahtumien käänteestä. Jeditemppelissä Kenobi sai tietää Skywalkerin kääntyneen Voiman pimeälle puolelle, minkä jälkeen Yoda käski häntä menemään kohtaamaan Skywalker. Padmé Amidalan avulla Kenobi jäljitti Skywalkerin, nyt Darth Vaderin Mustafarille, ja taisteli tätä vastaan kohtalokkain seurauksin. Vaderin keho paloi ja sith menetti jalkansa ja yhden kätensä. Kenobi jätti Vaderin kuolemaan ja vei Amidalan Polis Massalle, jossa Yoda opetti Kenobin kommnikoimaan kuolleen Qui-Gon Jinnin kanssa.\nKenobi vetäytyi erakoksi Tatooinelle paeten Tasavallan seuraajan, Galaktisen Imperiumin joukkoja ja keisari Palpatinea. Samalla hän vahti Luke Skywalkeria, vanhan oppilaansa poikaa, jotta tämä pärjäisi suurella aavikkoplaneetalla. Vuonna 0 BBY Alderaanin prinsessa Leia Organa otti yhteyttä Kenobiin, ja sanoi tämän olevan hänen ja Kapinaliiton ainoa toivo. Kenobi matkusti Luke seuranaan kohti Alderaania, mutta joutuivat imusäteen vetämänä ensimmäiselle Kuolemantähdelle, missä hänen oli pakko sammuttaa imusäde, jotta heidän alus, Han Solon ohjaama Millennium Falcon voisi paeta taisteluasemalta. Kenobi onnistui, mutta Vader saapui, haastaen entisen mestarinsa valosapelitaisteluun. Kenobi päätti uhrautua jotta Luke pääsisi pakenemaan, ja Vaderin tappaessa mestarin, Kenobi yhtyi Voiman kanssa. Tämän jälkeen Luke onnistui tuhoamaan Kuolemantähden Kenobin avustuksen avulla. Jedimestari esiintyi monta kertaa Lukelle näyssä, ja tämä nimesi lapsensa "Ben" Kenobin mukaan.\nNuoruus (57 – 32 BBY)\nKenobi syntyi 57 vuotta ennen Yavinin taistelua ja oli varakkaan perheen ensimmäinen poika. Kun hänen kykynsä Voiman käyttöön huomattiin, hänet vietiin Coruscantin jeditemppeliin aloittamaan koulutuksensa. Hänen kotiplaneettansa ei ole tiedossa, vaikkakin Kenobilla on muistikuva siitä, kun hän leikki veljensä, Owenin, kanssa vihreällä planeetalla.\nJeditemppelissä Obi-Wan harjoitteli Yodan opissa muiden ikäistensä tapaan. Hän ystävystyi temppelissä Bant Eerinin, Garen Mulnin ja Quinlan Vosin kanssa, joista tuli hänen elinikäisiä ystäviään. Hän myös rakastui toiseen padawaniin, Siri Tachiin. Lisäksi hänellä oli muutamia vihollisia, kuten Bruck Chun ja Aalto.\nHuolimatta voimistaan ja kyvystään käyttää Voimaa, Obi-Wan saavutti kahdentoista vuoden iän ja näytti siltä, että hänen mahdollisuutensa jediritarina olivat menneet, sillä ne joita ei valittu kolmanteentoista ikävuoteensa mennessä, lähetettiin muihin tehtäviin. Eräänä päivänä, jedimestari Qui-Gon Jinn saapui jeditemppeliin etsien uutta oppilasta. Hän saapui seuraamaan ottelua Obi-Wanin ja Bruckin välillä ja Obi-Wan yritti saada jedimestarin huomion. Hän kuitenkin taisteli liian agressiivisesti ja Qui-Gon ajatteli, että Kenobi olisi liian vaarallinen koulutettavaksi.\nQui-Gon ja Obi-Wan lähetettiin tehtävälle Galalle, mutta aluksen phindialaispilotti, joka kutsui itseään nimellä "Pilotti" veikin heidät Phindarille, planeetalle jota hallitsi julma Syndikaatti, joka hallitsi luomalla keinotekoisen pulan ruoasta ja muista tarvikkeista. Ideana oli, että kun phindalaiset viettäisivät kaiken ajan tarpeiden haalimiseen ties mistä koloista, Syndikaatti saisi hallita rauhassa. Qui-Gon aisti Voimassa että heidän tulisi auttaa phindialaisia, ja kun kaksikko sai tietää Galan prinssi Bejun saapuvan Phindarille ostamaan kansalaisten tarpeet itselleen, asia sai sinetin.\nKun kaksikko pelasti sokeutuneen Tahlin Melida/Daanilta, Obi-Wan tilapäisesti erosi jedeistä auttaakseen paikallisia kapinallisia sisällisodan repimällä planeetalla. Planeetan osapuolet olivat taistelleet merkityksetöntä sotaa sukupolvien ajan ja olivat jo unohtaneet sodan alkuperäisen syyn. Obi-Wan ystävystyi Nield nimisen pojan kanssa ja ihastui Cerasi nimiseen tyttöön, joka kuitenkin kuoli Obi-Wanin käsivarsille. Cerasin kuoltua, Nuoret hajosivat, ja Obi-Wan päätti pyytää apua Qui-Gonilta, mutta kului kauan ennen kuin kaksikko luotti taas toisiinsa.\nKun Obi-Wan ja Qui-Gon palasivat Melida/Daanilta, Obi-Wan vietiin suoraan jedineuvoston eteen, jossa mestari Windu painotti, ettei päätöksiään voi perua. Pettynyt Obi-Wan lähti tapaamaan ystäviään, mutta löysi vain Bant Eerinin Tuhannen lähteen salista, jossa tämä yleensäkin oleskeli putouksen liepeillä. Hän kertoi Obi-Wanille, että kaikki muut tämän ystävät oli otettu padawaneiksi, ja kaikki muut olivat komennuksilla. Obi-Wan tunsi olonsa hylätyksi; hänet oli valittu ennen muita ja muut jäivät ilman mestaria, nyt muut oli valittu, ja häntä ei.\nKun Obi-Wan saapui Qui-Gonin huoneeseen, tämä oli juuri Tahlin kanssa lähdössä jäljittämään Xanatosta, jonka oli jäljitetty olevan kaikkien tapahtumien takana, Qui-Gon pyysi tätä mukaan viemäreihin, josta käsin Xanatoksen oletettiin tehneen hyökkäyksensä. Myös Bant otettiin mukaan, sillä hän tunsi viemärit parhaiten. Kuten oli ounasteltukin, Xanatos piileksi viemäreissä, ja ilmestyi uuden oppipoikansa Bruck Chunin kanssa; Xanatos oli varmasti aavistanut jedien tulon. Xanatos seisoi paikoillaan vedessä, koska valosapelit sammuisivat heti kun ne osuisivat veteen, Xanatos pakeni jälleen.\nVaikka Obi-Wan oli hyväksytty koeajalle Temppeliin, hän tiesi, ettei olisi tyytyväinen, ellei saisi takaisin Qui-Gonin luottamusta. Niinpä, kun Qui-Gon ilmoitti lähtevänsä yksin Telokselle jäljittämään Xanatosta, Obi-Wan lähti hänen mukaansa neuvoston kiellosta huolimatta. Teloksella Qui-Gon ja Obi-Wan joutuivat ankaran vainon kohteiksi, sillä koko planeetta oli käytännössä Xanatoksen hallinnassa. He liittoutuivat paikallisen vastarintaliikkeen kanssa ja onnistuivat todistamaan, miten Xanatos ja Ulkomaailma riistivät planeettaa.\nVuoden 33 BBY lopulla Kauppaliiton apulaisvarakuningas Hath Monchar pakeni Kauppaliiton johtajien keskuudesta mukanaan holokronikide, joka sisälsi yksityiskohtaiset tiedot kauppasaarrosta Naboohon. Neimoidialaisten kanssa yhteistyössä ollut Darth Sidious oli aistinut petoksen Voimassa ja lähetti oppilaansa Darth Maulin Moncharin perään. Epäonnisten sattumuksien vuoksi myös nuori jedipadawan nimeltään Darsha Assant lähetettiin ensimäiselle tehtävälleen Coruscantin alatasoille, joilla myös Monchar piileskeli. Assant epäonnistui tehtävässään surkeasti ja pääsi hädin tuskin takaisin jeditemppeliin. Siellä Assantin mestari Anoon Bondara käski Assantia menemään takaisin alatasoille tarkistamaan, oliko fondori, jonka pelastaminen oli ollut Assantin tehtävä, varmasti kuollut. Alatasoilla he kohtasivat Darth Maulin ja Bondara menehtyi taistelussa Maulia vastaan. Myöhemmin myös Assantille kävi samoin. Jedineuvosto päätti, että Obi-Wanin olisi mentävä etsimään ja tutkimaan tapahtumia. Obi-Wan lähti välittömästi matkaan ja sai tietää, että useat alatasojen asukit olivat nähneet mustahuppuisen hahmon, joka oli jahdannut kahta ilmeisesti jediritareiksi tunnistettuja henkilöitä. Obi-Wan oli heti varma, että kyseessä olivat Assant ja Bondara. Myöhemmin Obi-Wan saa tietää, että Bondara ja Assant ovat kuolleet. Hän palaa jeditemppeliin, jossa Qui-Gon Jinn ilmoittaa Obi-Wanille, että heidän on määrä matkustaa Naboohon neuvottelemaan siellä alkaneen kauppasaarron lopusta Kauppaliiton kanssa.\nVuonna 32 BBY, Kenobi ja hänen mestarinsa suuntasivat Radiant VII:n kyydissä Naboolle, missä heidän oli tarkoitus selvitellä kauppakiistoja. Saavuttuaan Kauppaliiton alukselle, Saak'akille, jedit joutuivat Nute Gunrayn ja liiton pettämäksi. Toimien sithin mustan valtiaan, Darth Sidiouksen, käskyjen mukaan, Gunray yritti murhata kaksi jediä vapauttamalla kaasua kokoushuoneeseen, missä jedit odottivat neuvottelukumppaneitaan. Hän sitten lähetti joukon taisteludroideja varmistamaan heidän kuolemansa, mutta Obi-Wan sekä Qui-Gon selviytyivät sekä kaasusta että droideista ja taistelivat tiensä aluksen komentosillalle, missä kohtasivat droidekoita. Paeten näitä vaarallisia droideja, Qui-Gon päätti astua salaa Naboolle lähetettäviin kuljetusaluksiin varottaakseen planeettaa hyökkäyksestä.\nTiedosto:Jinn Kenobi A99.jpg\nKaksikko sitten kohtasi planeetalla gungan Jar Jar Binksin, jonka Qui-Gon pelasti rusentumasta MTT-kuljetusaluksen alle, ja joka vei jedit gunganien asuttamaan Otoh Gungaan. Vaikka Obi-Wan epäröi muukalaiseen luottamisesta, hän lopulta hyväksyi Qui-Gonin päätöksen ja he sukelsivat vedenalaiseen kaupunkiin Jar Jarin kanssa. Siellä he saivat gunganeilta käyttöön aluksen, jolla kaksikko matkusti yhdessä Jar Jarin kanssa planeetan pääkaupunkiin, Theediin. Saavuttuaan kaupunkiin, jedit kohtasivat vangitun kuningattaren saattueineen ja pelastivat nämä droideilta. He sitten onnistuneesti pakenivat planeetalta joutuen tekemään pakkolaskun ulkokehän Tatooine -planeetalle.\nTatooinella, Kenobin mestari tapasi Anakin Skywalkerin, nuoren pojan, jolla oli huomattavan suuri midikloriaanipitoisuus. Jinn päätti, että poika tulisi ottaa koulutettavaksi ja vaikka Kenobi myös yllättyi pojan potentiaalista, hän oli jälleen eri mieltä mestarinsa kanssa uskoen pojan olevan liian vanha ja hankkineen jo voimakkaan siteen äitiinsä. He kuitenkin veivät Anakinin mukanaan Coruscantille, missä jedineuvosto ei antanut Qui-Gonille lupaa hänen kouluttamiseen. Jedikoodi kielsi mestaria ottamasta kahta samanaikaista oppilasta, mutta Qui-Gonin mukaan Obi-Wan oli jo valmis jedikokeisiin. Vaikka Kenobi pysyi Qui-Gonin oppilaana tämän kuolemaansa saakka, hän osoitti innokkuutta kokeita kohtaan ja kiitti mestariaan luottamuksen osoittamisesta.\nObi-Wan, Qui-Gon ja Amidala etenevät Theedin hangaarissa Naboon taistelun aikana\nPalattuaan Naboolle, Obi-Wan ja Qui-Gon avustivat kuningatarta Naboon taistelussa. Sen aikana kaksikko kohtasi Darth Maulin, sithlordin ja Darth Sidiousin oppilaan. Maul taisteli kyvykkäästi kahta jediä vastaan kaksiteräisellä valosapelillaan ja lopulta erotti kaksikon toisistaan. Jinn, taistellen yksin, yritti parhaansa pidätelläkseen sithiä, jotta Obi-Wan voisi liittyä taisteluun. Vanhentunut Jinn oli kuitenkin uupunut pitkästä taistelusta ja Maul lävisti hänen rintansa valosapelillaan.\n"Obi-Wan... lupaa... että koulutat pojan..."\nObi-Wan piti Qui-Gonille vannomansa valan, ja otti Anakinin padawanikseen. Ensimmäiset neljä vuotta kuluivat Anakinin harjoitellessa temppelissä, eli varsinaisesti tästä tuli Obi-Wanin padawan vasta Anakinin täyttäessä 13 (28 BBY). Tuolloin Obi-Wan vei Anakinin Ilum -planeetalle, jossa Anakinin joutui mennä luolaan, jossa kohtaisi pahimmat pelkonsa. Tämän jälkeen Anakin rakensi Obi-Wanin avustuksella luolasta saamallaan kristallilla ensimmäisen valosapelinsa. Tämän jälkeen tuli heidän ensimmäinen komennuksensa, joka oli suojella colicoidien alusta avaruuspiraatti Krayniltä. Obi-Wanin paetessa Anakin jäi satimeen Kraynin alukseen. Obi-Wan näki Anakinin seuraavan kerran, kun hän tappoi Krayn.\nKaksikon toinen yhteinen komennus, Soara Antanan ja Darra Thel-Taniksen ensimmäinen yhteinen komennus koski Radnor-planeetalla tapahtunutta myrkkyonnettomuutta, jossa myrkkykaasua oli levinnyt planeetalle. Mukana olivat myös Siri Tachi sekä hänen padawaninsa Ferus Olin sekä vaitonainen Ry-Gaul ja Anakinin ystävä Tru Veld.\nMestarit ja padawanit jakautuivat eri puolille planeettaa, joka koostui yhdestä pienestä mantereesta, jonka keskellä oli muuri. Obi-Wan päätyi lopulta taistelemaan naapuriplaneetan droidiarmeijaa vastaan, kunnes Anakin ja Tru saapuivat pelastamaan hänet ja muut mestarit Multi-Troop Transport-kuljetusaluksella.\nTiedosto:Obi-Wan vs Jango AotC.jpg\n"Olemme täällä suojelemassa sinua, senaattori. Emme aloita tutkintaa."\n―Kenobi Padmé Amidalalle[lähde]\nKymmenen vuotta Naboon saarron jälkeen, pian palattuaan tehtävältään Ansionilla, Kenobi ja Skywalker komennettiin suojelemaan Naboon senaattori Padmé Amidalaa. Nute Gunrayn johtama Kauppaliitto oli luvannut liittyä Dookun separatistiliikkeeseen, jos Amidala murhattaisiin, ja näin Dooku palkkasi palkkionmetsästäjä Jango Fettin, joka taas palkkasi clawditelaisen Zam Wesellin. Anakinin kehittämän juonen myötä kaksikko paljasti Wesellin ja jahtasivat tätä Coruscantin katuja pitkin saartaen naisen viimein Outlander klubin sisällä. Jedien epäonneksi Wesell joutui pian itsekin uhriksi, kun mandalorialaiseen haarniskaan pukeutunut Jango Fett ampui häntä myrkkytikalla estääkseen Weselliä kertomasta työnantajastaan. Ainoa johtolanka tämän murhaajan selvittämiseksi oli tämä samainen tikka, joka oli kaminolaista tuotantoa.\nKenobi otti sitten yhteyttä hyvään ystäväänsä Dexter Jettsteriin, joka kertoi hänelle Kaminon planeetasta. Kenobi suuntasi jediarkistoihin ottaakseen selvää planeetasta, mutta ei löytänyt sitä. Kenobi päätti mennä Yodan luo, joka oli opettamassa nuorukaisia. Yhdessä he saivat selville planeetan olevan oikea, ja Kenobi lähti Kaminoa kohti. Saavuttuaan planeetalle hän sai tietää jedimestari Sifo-Dyasin tilanneen klooniarmeijan Tasavallalle. Kiertäessään kloonauskeskusta Kenobille näytettiin klooniarmeijan harjoitus ja myöhemmin jedille esiteltiin kloonien mallikappale, Jango Fett. Kenobi otti sitten yhteyttä Yodaan ja Mace Winduun tähtihävittäjästään. He kehottivat Kenobia kuulustelemaan ja vangitsemaan Fettin. Hän lähestyi Jangoa, joka päätti paeta kloonipoikansa, Boba Fettin kanssa aluksellaan. Kenobi seurasi heitä, ja laskeutumisalustalla Jango tulitti jediä ja käski poikaa menemään Slave I:n puikkoihin. Seurasi pieni taistelu, jossa Kenobi menetti valosapelinsa, mutta jedi onnistui myös tuhoamaan Jangon pakovälineen, rakettirepun. Boba tarttui lasertykkiin ja avasi tulen. Juuri Kenobi oli saamassa valosapelinsa takaisin, Jango laukaisi naruaseensa, jolloin Kenobi putosi palkkionmetsästäjän kanssa alas laskeutumisalustalla. Heidän roikkuessa narussa Jango päästi narun ja kiipesi takaisin alustalle. Kenobi putosi alas kohti Kaminon merta, mutta onnistui narun kanssa pääsemään takaisin kloonauskeskukseen. Hän juoksi Jangon alustalle, mutta näki vain aluksen lähtevät jolloin Kenobi heitti paikantimen kiinni Slave I:n runkoon.\nKenobi saapui Geonosiksen aurinkokuntaan ja seurasi Fettien alusta Geonosiksen asteroidivyöhykkeeseen, jossa Jango huomasi jedin seuraavan heitä. Palkkionmetsästäjä vapautti paineaaltopommin, joka räjähti Kenobin tähtihävittäjän takana. Kenobi selvisi kuitenkin kiitos pilottitaitonsa, ja Jango päästi ulos toisen samanlaisen pommin, mutta sekään ei tappanut jediä. Palkkionmetsästäjä päätti lentää asteroidin sisään saadakseen Kenobin ansaan, ja jedin tullessa ulos Jango tuli takaata ja tulitti pientä jedihävittäjää lasertykeillään. Kenobi väisteli hyvin, mutta yksi osui. Jango lähetti seuraavan ohjuksen viimeistelemään jedin, mutta Kenobi vapautti varaosansa, sammutti moottorit ja laskeutui asteroidille. Kun ohjus osui varaosiin Kenobin hävittäjä katosi Jangon ruudulta, ja palkkionmetsästäjä luuli tappaneensa jediritarin.\nFettien lähdettyä Kenobi käynnisti moottorinsa ja seurasi heitä Geonosiksen pinnalle, jossa hän näki Kauppaliiton aluksia. Jedi laskeutui, ja hiipi sisään isoon droidivalmistamoon. Siellä hän näki kreivi Dookun johtavan separatistien johtajia kokoushuoneeseen, ja sai tietää Nute Gunrayn olevan Padmé Amidalan murhayrityksen takana. Kenobi palasi alukselleen ja yritti ottaa yhteyttä Coruscantiin, mutta yhteys ei ollut hyvä ja hän yritti ottaa yhteyttä padawaniinsa. Hän huomasi Skywalkerin olevan Tatooinella, ja lähetti sinne viestin ennen kun droidekat ja geonosilaiset saapuivat. Kenobi taisteli hyvin, mutta joutui kuitenkin vangituksi.\nTiedosto:Kenobi captive AotC.jpg\nGeonosilaisessa vankilassa Kenobin valosapeli vietiin, ja hänet pistettiin sädekentän sisälle, joka esti Voiman käytön. Kreivi Dooku saapui ja kertoi asian olevan väärinkäsitys, mutta Kenobi ei uskonut ja väitti kreivin olevan droidiarmeijan johtaja. Dooku yritti kuitenkin suostutella Kenobia liittymään Itsenäisten aurinkokuntien konfederaatioon, puhuen Qui-Gonista, joka oli Dookun entinen padawan. Dooku väitti myös unelvoimansa sithien tuhoamisesta. Sen jälkeen hän kertoi sithin hallitsevan galaktista senaattia. Dookun suureksi harmiksi Kenobi kuitenkin vastasi ettei Qui-Gon olisi liittynyt häneen ja väitti, että jedit olisivat aistineet, mikäli sith todella hallitsisi senaattia. Dooku sanoi vapauttamisen tulevan olevan vaikeaa, ja jätti huoneen.\nGeonosiksen taistelu (22 BBY)\n"Tulin pelastamaan sinut."\n―Skywalker ja Kenobi teloitusarenalla[lähde]\nTatooinella Skywalkerin protokolladroidi R2-D2 vastaanotti Kenobin viestin, ja vei sen Skywalkerille, joka oli hautaamassa äitiään, joka oli kuollut tuskenien ratsastajien käsissä. Skywalker ja Amidala lähettivät viestin eteenpäin jedineuvostolle, joka käski heitä pysymään paikallaan, mutta senaattori päätti lähteä pelastamaan vanhan ystävänsä, jolloin Skywalkerin oli pakko seurata. Saapuessaan Geonosikselle senaattori ja jedi menivät droidivalmistamon sisälle, ja pienen hetken päästä geonosilaiset vangitsivat Amidalan ja Jango Fettin johtamat droidekat Skywalkerin, jonka valosapeli oli hajonnut. Vangit oli määrä teloittaa samaan aikaan kun Kenobi. Kenobi oli jo valmiina ketjuilla kiinni tolpassa kun Skywalker ja Amidala kiinnitettiin toisiin tolppiin.\nKolme petoa, Acklay, Nexu ja Lemu, vapautettiin areenalle tappamaan vangit. Acklay hyökkäsi Kenobin kimppuun ja kaatoi Kenobin tolpan. Se rikkoi myös jedin käsiraudat, jonka jälkeen Kenobi varasti geonosilaiselta sähkösauvan, jolla hän piti Acklayta loitolla. Sillä aikaa Skywalker oli onnistunut hyppäämään Lemun selkään ja pelastamaan Amidalan Nexulta. Kenobi heitti seipäänsä Acklayn rintaan, mutta tämä irroitti ja katkaisi sen. Skywalker saapui Lemun selässä ja otti Kenobin kyytiinsä, jolloin Dooku, joka seurasi teloitusta, lähetti droidekoita tappamaan kolmikon. Silloin Mace Windun johtama kahdestasadasta jedistä koostuva iskuryhmä tuli esiin, ja tuhannet taisteludroidit syöksyivät areenalle tappamaan tulokkaat. Taistelun aikana Kenobi tappoi Acklayn ja kymmeniä taisteludroideja, ja Windu tappoi Jango Fettin, joka oli seurannut kohtausta. Vaikka jedit olivat taidoiltaan ylivoimaisia, sadat taisteludroidit alkoivat harventaa jedejä, ja lopulta vain taitavimmat jedit ja senaattori Amidala oli jäljellä piiritettynä.\nTilanteen näyttäessä toivottovalta Yoda saapui uusien kloonisotilaiden kanssa Kaminolta tykkialuksissa. Alusten lasertuli tuhosi monta droidia, ja otti kyytiinsä selviytyjät. Dooku jätti areenan pettyneenä ja suuntasi separatistien komentokeskukseen. Areenan ulkopuolella Geonosiksen taistelu alkoi, ja yli 200000 kloonisotilasta ja yli miljoona taisteludroidia otti yhteen planeetan suurilla tasangoilla. Windun alus laskeutui kokoontumispisteelle, mutta Kenobin, Skywalkerin ja Amidalan alus jatkoi tähtialuksien tuhoamista. Pienen hetken jälkeen jedit huomasivat pakenevan Dookun, mutta Skywalkerin pyytäessä ampumaan alas alus, kloonipilotti vastasi ohjuksien olevan loppu. Tykkialuksen seuratessa Dookun kiituria kreivin geonosilaiset vartija-alukset tulittivat Tasavallan alusta, ja osuman tullessa yksi kloonisotilas ja Amidala putosivat Geonosiksen dyyneille.\nTiedosto:Kenobi vs Dooku AotC.jpg\nSkywalker yritti pakottaa tykkialusta laskeutumaan, mutta Kenobi onnistui pitämään oppilaansa kurissa. Dooku saapui salaiseen hangaariin, ja juuri Kenobin ja Skywalkerin astuessa pois aluksestaan se räjähti. Jedit valmistuivat kohtaamaan sithin, mutta Skywalker ei halunnut odottaa ja juoksi kohti Dookua, joka käytti voimasalamointia. Kenobi torjui salamat, ja taisteli urhoollisesti, mutta edes hänen taitonsa Soresussa eivät vastanneet paljon kokeneempaa sithiä, joka käytti Makashia valosapelityylinään. Kenobi oli myös uupunut aikaisemmasta taistelusta, huolehti Skywalkeria ja käytti epätavallista valosapelia. Lopulta hän kaatui maahan, kun Dooku iski hänen jalkaansa ja olkapäätään. Tässä vaiheessa Skywalker oli kuitenkin kunnossa ja suojasi Kenobia, kun Dooku yritti viimeistellä taistelun.\nKun Skywalker ja Dooku keskustelivat, Kenobi kutsui valosapeliaan Voimalla. Heittäen aseensa padawanillensa, Kenobi ei voinut muuta kuin katsoa Skywalkerin taistelua. Anakin ei kuitenkaan ollut kovinkaan taitava kahden valosapelin käyttäjänä ja Dooku iski hänen toisen valosapelinsa hajalle, minkä johdosta Anakin vaihtoi tyyliä. Huolimatta Anakinin taitavasta yrityksistä, Dooku hallitsi taistelua ja iski lopulta Anakinin käden irti. Samalla Yoda saapui paikalle ja Dooku joutui taistelemaan jälleen uutta vastustajaa vastaan. Yoda sai taistelussa johtavan aseman, mutta Dooku käytti Voimaa kaataakseen suuren pilarin Obi-Wanin ja Anakinin päälle. Yodan pelastaessa kaksikon, Dooku sai tarpeeksi aikaa paetakseen paikalta. Myöhemmin, jeditemppelissä Kenobi huomautti Tasavallan voittaneen taistelun, mutta Yoda huomautti sodan vain alkaneen.\nKloonisodat (22 BBY–19 BBY)\n"Sinä taistelit kloonisodissa?"\n"Kyllä. Olin ennen jediritari aivan kuten isäsikin."\n―Luke Skywalker ja Kenobi[lähde]\nOhma-D'un ja Queyta\n"Ette mene minnekkään, paitsi kuolemaan!"\n―Durge jedimestari Faylle ja Kenobille[lähde]\nTiedosto:Ohma-D'un Skywalker Kenobi Alpha Xiss.jpg\nKenobi lähetettiin Skywalkerin, jedimestari Glaiven ja tämän oppilaan Zule Xissin kanssa Naboon kuuhun, Ohma-D'unille estämään Konfederaation uuden myrkkysavun leviäminen. Tehtävän aikana jedit kohtasivat palkkionmetsästäjä Durgen ja salamurhaaja Asajj Ventressin, jotka olivat separatistien leivissä. Taistelun aikana Kenobi pelasti Glaiven Durgelta, mutta Ventress onnistui tappamaan jedimestarin ja haavoittamaan Xissiä. Kenobi onnistui kuitenkin Xissin avulla pitämään Ventressin poissa, vaikka jedit olivat saaneet osansa myrkystä, ja selviämään siihen saakka, kunnes Skywalker saapui Alpha-17:n kanssa. Murhaajat perääntyivät, mutta jedit eivät onnistuneet saamaan myrkyn vasta-ainetta takaisin. Tämän jälkeen Kenobi matkusti neljän jedimestarin, Nico Diathin, Jon Antillesin, Knol Ven'narin ja Fayn kanssa saadakseen myrkkykaasun haltuunsa. Tehtävän aikana Kenobi tunsi olevansa vähäpätöinen verrattuna neljään legendaariseen jedimestariin, mutta Fay vakuutti Kenobin olevan yhtä kaikki tärkeä tehtävän kannalta.\nSaapuessaan Queytalle, missä vasta-aine luultavasti sijaitsi, Durge ja Ventress väijyttivät jedit. Ven'nari kuoli Durgen ampuessa hänen painepukunsa rikki, ja Diath kuoli Ventressin pudottaessa palan kattoa ja kuumaa laavaa hänen päälle. Antilles kiiruhti Ventressin perään, mutta putosi alas Durgen ampuessa sillan, jolla jedi seisoi - hän ei kuitenkaan kuollut. Antilles kuoli vasta nyrkkitappelussa Durgen kanssa, kun tämä heitti jedimestarin laavaan. Fay ja Kenobi pärjäsivät pidempään ja kohtasivat Ventressin, jolla vasta-aine oli hallussaan. Musta jedi yritti paeta, mutta Fay heitti lasia ja metallia häntä kohti, jolloin Ventress juuttui kurkustaan kiinni. Hänen luultiin kuolleen, joskin Kenobin ja Fayn suunnatessa takaisin kohti Coruscantia Ventress haavoitti kuolettavasti Faytä, joka tästä huolimatta piteli Ventressiä, kunnes Kenobi ehti paeta vasta-aineen kanssa. Samaa myrkkykaasua käytettiin myöhemmin tappavana bioaseena, jolla tuhottiin Honoghrin metsät.\nMuunilinst ja Skye\nPääartikkelit: Muunilinstin taistelu ja Hyporin taistelu (kloonisodat)\n"Epäilen että edes mestari Qui-Gon olisi voinut valmistella jediritarin tälläiseen."\nVanhempi jedikenraali Obi-Wan Kenobi johti rohkeasti Tasavallan armeijaa Muunilinstin taistelussa, missä murskasi InterGalaktisen pankkiklaanin johtajan San Hillin ja tämän taisteludroidiarmeijan. Tasavallan voitto Konfederaatiosta ansaitsi Kenobille paljon mainetta. Kenobin johtamat joukot olivat Lancer-pataljoona ja edistyneistä tiedustelukommandoista koostunut Muunilinst 10-ryhmä, joita Kenobi johti taisteluun 105-K kiiturista käsin. Taistelun edetessä Kenobi onnistui voittamaan Durgen yksin kaksi kertaa, kerran taistelukentällä ja kerran Konfederaation komentokeskuksessa. Taistelun jälkeen Hyporilla oleva jedi Daakman Barrek otti yhteyttä Kenobiin, ja pyysi välitöntä apua.\nKenobi lähetti Muunilinst 10:n matkaan kapteeni Fordon johdolla Hyporille. Siellä seitsemän jediä, Barrek, Aayla Secura, Ki-Adi-Mundi, Tarr Seirr, K'Krukh, Shaak Ti ja Sha'a Gi, olivat joutuneet Konfederaation kyborgikenraali Grievousin ansaan, ja jedien armeija oli tuhottu. Nämä olivat perääntyneet syöksyneeseen alukseen, ja Grievous, joka käytti jedien valosapeleita aseinaan, jahtasi heitä. Kommandoryhmän saapuessa kyborgi oli jo teloittanut Sha'aan, Seirrin ja Barrekin, ja K'Krukhinkin luultiin kuolleen. Kommandot pelastivat Securan, Mundin ja Tiin. K'Krukh vaipui koomaan, josta heräsi myöhemmin.\nVuonna 21 BBY, Kenobi otti tilapäisesti myös Halagad Ventorin padawanikseen tämän mestarin kuolleen. Kenobi, Ventor ja Skywalker matkustivat Skyelle, missä he kohtasivat terroristin, joka uhkasi tuhota planeetan. Jedit onnistuivat kuitenkin pysäyttämään terroristin aikeet, ja löysivät taistelun jälkeen pojan, S'kytri Kharyksen, jonka Kenobi huomasi olevan herkkä Voimalle. Pojan toiveista päästä jediksi huolimatta Kenobi kieltäytyi ottamaan Kharryksen tämän iän vuoksi. Skywalker lupasi kuitenkin jonain päivänä tulla takaisin kouluttamaan poikaa.\n"Sanoinhan että tämä voitto oli liian helppo. Miedän ei olisi pitänyt lähettää aluksia takaisin."\n"Ei ollut minun ideani lähettää niitä takaisin!"\nVuonna 22 BBY jedineuvosto sai avunpyynnön Christophsiksen asukkailta separatistien valtauksen takia. Obi-Wan ja Anakin lähetettiin pelastamaan planeetta kloonikomentaja Codyn ja kloonikapteeni Rexin kanssa. Tasavallan saatua todisteita petturista, joka vuosi tietoa Konfederaatiolle, jedit lähtivät etsimään lisää tietoa vihollisen linjojen taakse, jättäen Codyn ja Rexin löytämään petturin. Saapuessaan separatistien tukikohtaan jedit kohtasivat Asajj Ventressin. Seurasi kaksintaistelu, joskin Ventress pakeni. Tällöin Kenobi ja Skywalker löysivät entistä isomman armeijan, jollaisen olemassa oloa Tasavalta oli epäillyt. Palatessaan tukikohtaan jedit pidättivät petturin, kersantti Slickin, joka oli ehtinyt tuhota ison osan Tasavallan asevarastoista. Jedien oli pyydettävä apuvoimia.\nObi-Wan ja hänen entinen oppilaansa johtivat Torrent-komppaniaa ja Kummituslentuetta yhdessä Codyn ja Rexin kanssa. He onnistuivat tuhoamaan hyökkäyksen ensimmäisen aallon, mutta vihollinen palasi pian. Skywalker onnistui tuhoamaan tri-droidit Rexin avulla, ja Tasavallan tykit hoitivat loput. Kenraali Whorm Loathsomin komennon alainen separatistiarmeija perääntyi. Samaan aikaan planeetalle tuotiin Ahsoka Tano, uusi jedioppilas. Obi-Wan luuli oppilaan olevan tarkoitettu hänelle, mutta todellisuudessa Tano oli määrätty Skywalkerin alaisuuteen. Skywalker ei pitänyt tästä, ja epäilikin sen olleen Obi-Wanin idea. Tämän jälkeen Skywalker ja Tano huomasivat separatistien aktivoivan energiakilven, ja taistelu oli taas käynnissä. Skywalker ja Tano lähtivät kytkemään suojakenttää pois päältä, mutta kloonisotilaat eivät onnistuneet läpäisemään sitä edes täydellä teholla, joten Obi-Wan ja hänen joukkonsa joutuivat Loathsomin piirittämiksi. Kenobi luovutti, mutta onnistui kääntämään tilanteen edukseen ja lopulta pidättämään kenraalin. Skywalker ja Tano onnistuivat tuhoamaan kilven, ja taistelu päättyi Tasavallan voittoon. Tämän jälkeen jedimestari Yoda tiedotti Kenobille, että Jabba Desilijic Tiure oli luvannut vapaan kulun huttien hallinnoimassa avaruudessa, jos Tasavalta löytäisi hänen kadonneen poikansa, Rotan.\nNeuvottelemassa huttien kanssa ja Teth\nObi-Wan neuvottelemassa Jabban kanssa\n"Älä huoli R4-P17, olen varma että Jabba on hyvällä mielellä"\nYoda antoi Obi-Wanille käskyn lähteä Tatooinelle neuvottelemaan Jabban kanssa vapaasta kulkuoikeudesta huttien alueilla samaan aikaan, kun Skywalker ja Tano etsivät Rottaa. Obi-Wan aloitti neuvottelut ja oli läsnä Jabban saadessa tietää palkkaamiensa palkkionmetsästäjien epäonnistuneen yrityksessä pelastaa Rotta. Hän lupasi vapaan kulkuoikeuden pojan löytävälle taholle. Obi-Wan ilmoitti asiasta Anakinille, joka oli matkalla Tethille, missä Jabban poikaa tiettävästi pidettiin. Tämän jälkeen Kenobi tiedotti asiasta ylikansleri Palpatinelle ja Yodalle. He epäilivät sieppauksen olevan juoni, jolla hutit käännettäisiin Tasavaltaa vastaan.\nKenobi: "Anakin, missä olet?"\nSkywalker: "Ehh... Hei mestari, päätimme tässä kotimatkalla piipahtaa Abregadon aurinkokunnassa"\n— Kenobi ja Skywalker[lähde]\nMyöhemmin sodan aikana Konfederaatio rakennutti uuden superaseen, joka annettiin kenraali Grievousin komentoon. Sen jälkeen, kun jedikenraali Ares Nunen laivue katosi Phun aurinkokunnassa, jedimestari Plo Koon paikansi superase Malevolencen Abregadon aurinkokuntaan. Kun häneenkin menetettiin yhteys, Anakin Skywalker päätti jedineuvoston käskyistä huolimatta lähteä etsimään Koonia padawaninsa kanssa. Kenobi otti yhteyttä Twilightiin, jolla Skywalker oli lähtenyt etsimään jedimestaria, ja pyysi oppilastaan palaamaan takaisin. Sen jälkeen Kenobi raportoi jedineuvostolle Skywalkerin sijainnista. Skywalker onnistui kuitenkin löytämään Koonin ja pakenemaan Malevolencen ioniaseelta.\nTiedosto:Kenobi vs Grievous Malevolence.jpg\nSkywalker kehitti suunnitelman tuhota Konfederaation sota-alus Y-siipisten tähtihävittäjien avulla. Kenobi lupasi tulla tähtituhoojiensa kanssa auttamaan Skywalkeria, jahka ioniaseet olisi tuhottu. Skywalker johti Varjolentuetta ja onnistui taktikoiden tuhoamaan Malevolencen pelätyt ioniaseet. Kenobi saapui Negotiatorin ja kolmen muun tähtituhoojan kanssa aurinkokuntaan ja antoi käskyn tulittaa Malevolencen moottoreita. Tilanne näytti hyvältä, kunnes Skywalkerin salattu vaimo, senaattori Amidala saapui aurinkokuntaan saatuaan virheellisen tiedon InterGalaktiselta pankkiklaanilta. Ansan takana oli kreivi Dooku, joka antoi Grievousille käskyn kaapata Amidala vetosäteen avulla Malevolencelle. Skywalker käski tähtituhoojia lopettamaan ampumisen ja lähti itse kohti Twilightia. Kenobi päätti ottaa osaa pelastustehtävään, ja Malevolencen rikkinäisten skannereiden vuoksi jedit onnistautuivatkin soluttautumaan lippulaivalle.\nAmidala onnistui ottamaan jedeihin yhteyttä, ja kolmikko sopi tapaavansa aluksen keskiosassa. Sinne saapuessaan Skywalker ja Kenobi eivät nähneet senaattoria, mutta huomasivat kohta tämän tulevan ulos käytävästä joukko taisteludroideja perässään. Skywalker haki Amidalan ja Kenobi yritti vetää senaattorin protokolladroidi C-3PO:n Voiman avulla luokseen. Malevolencen sisäinen kiskojuna törmäsi kuitenkin protokolladroidiin, ja Kenobi kiiruhti perään. Hän lupasi myös sammuttaa Konfederaation aluksen hyperajogeneraattorin, jotta alus ei pääsisi pakenemaan. Grievous kuitenkin odotti Kenobia taisteludroidien kanssa. Kenobi käytti Voimaa ja onnistui pakenemaan raivostuneelta kyborgilta. Skywalker ja Amidala olivat sen sijaan päässeet komentosillalle ja asettaneet navigaattorin kohteeksi läheisen kuun. Kenobi tapasi muut Twilightilla, ja Tasavallan pelastusryhmä pakeni räjähtävältä Malevolencelta. Grievous jahtasi heitä, mutta nähdessään lippulaivansa törmäävän kuuhun, hän pakeni.\nRishi ja Skytop-asema\nTano: "Itsemurha ei ole jedien tapa, mestari."\nKenobi: "Sinun pitäisi kuunnella padawaniasi."\nSkywalker: "Kuten kuuntelit omaasi? Ei, mestari, me jäämme taistelemaan"\n— Ahsoka Tano, Obi-Wan Kenobi ja Anakin Skywalker ennen Bothawuin taistelua[lähde]\nKloonitoverit komentaja Cody ja kapteeni Rex olivat tarkastamassa Tasavallan etuvartioasemia, kun Grievous lähetti BX-sarjan droidikommandoja valtaamaan Rishin aseman, jotta kenraali voisi vallata lähellä sijaitsevan Kaminon. Kenobi ja Skywalker olivat tähtituhoojalla jäljittämässä kyborgikenraalia, ja Kenobi huolestui, kun yhteys klooneihin katkesi. Cody ja Rex olivat kuitenkin onnistuneet valtaamaan etuvartioaseman takaisin selviytyneiden kloonisotilaiden avulla, mutta Grievouksen lähettäessä lisäjoukkoja kloonit päättivät räjäyttää aseman, jotta kaikki hyvin -signaali lakkaisi lähettämästä viestiä. He onnistuivat täpärästi, ja signaalin katketessa Kenobi määräsi laivaston Rishin aurinkokuntaan. Siellä Tasavalta onnistui saamaan Grievousin pakosalle, ja jedit antoivat kunniamitalin klooneille, jotka olivat urheasti puolustaneet etuvartioasemaa.\nKenobi varoittaa Skywalkeria, Tanoa ja Rexiä Grievouksesta\nMyöhemmin Skywalker sai tehtäväkseen puolustaa Bothin aurinkokuntaa, mutta saatuaan tietää Grievouksen suunnanneen juuri sinne Kenobi varoitti entistä oppilastaan ja pyysi tätä perääntymään. Ahsoka Tanon varoituksista huolimatta Skywalker päätti kuitenkin jäädä puolustusasemiin. Taistelun aikana Skywalker onnistui suunnitelmansa avulla saamaan kyborgikenraalin ansaan, mutta jediritarin jahdatessa pakenevaa Grievousia osa räjähtävästä fregatista osui Skywalkerin jedihävittäjään, ja se hajosi. Skywalkerin herätessä hän sai tietää astromekaanikkonsa kadonneen ja paljasti Kenobille, että droidin muistia ei ollut pyyhitty. Tämä tarkoitti sitä, että Grievous oli saattanut saada käsiinsä kaikki Tasavallan suunnitelmat ja taktiikat. Kenobi käski Skywalkeria etsimään R2-D2:n.\nSkywalker matkusti Konfederaation salakuunteluaseman, jolle uskoi R2-D2:n olleen. Hän otti yhteyttä entiseen mestariinsa ja pyysi lupaa hakea astromekaanikkodroidi takaisin. Kenobi päätteli kuitenkin droidin tietoineen olevan uhka Tasavallan turvallisuudelle ja käski tuhota sen. Skywalker kuitenkin päätti ottaa droidin takaisin ja onnistuikin tehtävässään. Jälkeenpäin Kenobi valitti Skywalkerille siitä, että tämä asetti kloonisotilaansa ja padawaninsa vaaraan ainoastaan astromekaanikkodroidinsa takia, mutta tehtävän onnistumisen takia Kenobi päätti olla haukkumatta Skywalkeria enempää.\nVanqor ja piraatit\nKenobi: "Kärsivällisyyttä, Anakin. Kun sinusta tulee mestari saat laatia suunnitelmat."\nSkywalker: "Siinähän se. Miten minusta voi tulla mestari jos olen aina vankina?"\nKenobi: "Ainakin olet mestari...vankina"\nJossain vaiheessa sotaa Kenobi keksi suunnitelman vangita kreivi Dookun. Anakin Skywalker antautui Konfederaation joukoille, jotka veivät jediritarin kreivin alukselle. Kenobi siirtyi avaruuspuvussa "pelastamaan" Skywalkerin ja antoi tälle varavalosapelin. He kävelivät sisään Dookun meditaatiohuoneeseen, mutta sithlordi pakeni hätäpoistumisluukun kautta hangaariin, missä hänen yksityinen geonosilainen tähtialuksensa odotti. Skywalker seurasi kreiviä luukun läpi Kenobin kiertäessä käytävää pitkin. Jedit lähtivät kreivin perään neimoidialaisella sukkulalla. Kenobi onnistui vaurioittamaan Dookun alusta, mutta silloin droidihävittäjä syöksyi päin heidän sukkulaansa, ja sekä sithlordi että jedit syöksyivät planeetta Vanqorille.\nPlaneetan pinnalla Kenobi ja Skywalker löysivät Dookun hylätyn aluksen ja hätälähettimen, jonka Skywalker rikkoi. Jedit päättivät etsiä pakenevaa sithlordia läheisestä luolasta. Dooku käytti Voimaa pudottaakseen kiviä jedien päälle, jolloin näiden valosapelit hajosivat. Samalla planeetan sisältä alkoi tupruta myrkkykaasua. Ahsoka Tano saapui kuitenkin ajoissa pelastamaan jedit kuolemalta. Palattuaan Tasavallan laivaston luokse jedit saivat tietää Florrumin piraattien vanginneen Dookun, joka oli pyytänyt näiltä apua. Ryhmän johtaja Hondo Ohnaka lupasi luovuttaa sithlordin Tasavallalle mausteita vastaan. Jedineuvosto lähetti Kenobin ja Skywalkerin tarkastamaan asian. Florrumilla jedit varmistivat Dookun olevan todella piraattien hallussa. Ohnaka oli kuitenkin päättänyt vangita myös jedit ja laittoi myrkkyä heidän juomiinsa.\nHerätessään jedit huomasivat joutuneensa samaan tyrmään Dookun kanssa. Skywalker haukkui Dookua, mutta Kenobi kehitteli pakosuunnitelmaa. He keksivät, miten pääsisivät pois, ja kerrankin sith ja jedi tekivät yhteistyötä. Kun vangeille tuotiin ruokaa, Dooku käytti Voimaa saadakseen veitsen painamaan sellin oven avausnappulaa. He pääsevät sellistä ulos, mutta matkalla hangaariin he törmäsivät vartijoihin, jotka veivät heidät takaisin. Kenobi keksi käyttää Voimaa saadakseen vartijan avaamaan sellin, mutta kun jedit ja sith yrittivät hypätä muurin yli, Ohnaka otti heidät kiinni. Tasavalta lähetti senaattori Kharruksen ja edustaja Jar Jar Binksin matkaan viemään mausteet Florrummille. Kharrus kuoli, kun aluksen oli pakko hätälaskeutua piraattien ammuttua se alas. Binks onnistui kuitenkin kömpelyydensä avulla saamaan tankin haltuunsa. Sillä aikaa Dooku oli viety selliin ja Kenobi ja Skywalker kidutettaviksi. Binks onnistui kuitenkin vahingossa katkaisemaan piraattien tukikohdan virran, jolloin jedit pääsivät vapaaksi ja saivat valosapelinsa takaisin. He ottivat Ohnakan panttivangiksi ja perääntyivät kohti Twilightia. Dooku pakeni kuristamalla vartijan Voimalla, ja jedit pääsivät lähtemään vapautettuaan Ohnakan.\n"Hyvää työtä, senaattori."\n―Kenobi senaattori Riyo Chuchille tämän neuvoteltua rauhasta talzien kanssa[lähde]\nTasavallan menetettyä yhteyden Orto Plutonialla sijaitsevaan Glid-asemaan se lähetti Kenobin ja Skywalkerin johtaman kylmäkloonisotilasyksikön tarkastamaan asian. Saavuttuaan jääplaneetalle jedit saivat tietää aseman henkilöstön kuolleen, mutta mitään merkkejä väkivallasta ei löytynyt, joten Tasavalta ei epäillyt teosta separatisteja. Myöhemmin kloonisotilaiden ryhmä löysi Konfederaation tutkimusaseman harjun takaa, mutta jedien saapuessa sekin osoittautui tyhjäksi. He löysivät hologrammitallennuksen droidista, joka joutui ison eläimen uhriksi. Orto Plutonian lähellä sijaitseva Pantora oli lähettänyt puhemies Chi Chon ja senaattori Riyo Chuchin mukaan, ja Cho, joka oli todistanut monien planeettojen joutumista separatistien ikeen alle, päätti tuhota tutkimusasmena kloonien tappamisesta vastuussa olevan. Kenobi ja Skywalker löysivät kuitenkin talzeja, joiden kanssa he onnistuivat puhumaan kuvien avulla.\nSaapuessaan takaisin Tasavallan ryhmän luo jedit tiedottivat Cholle löydöksistään. Puhemies halusi kokouksen talzien johtajien kanssa, mutta hän haastoi vain riitaa, mikä johti sodanjulistukseen. Kenobi ja Skywalker jäivät neuvottelemaan talzien kanssa, mutta matkalla takaisin Cho joutui hyökkäyksen kohteeksi. Melkein kaikki kloonisotilaat paitsi kapteeni Rex kuolivat taistelun aikana. Jedit saapuivat tykkialuksien kanssa paikalle, jolloin talzit lopettivat hyökkäyksen. Cho oli saanut seipään rintansa läpi ja kuoli senaattori Chuchin syliin. Chuchi oli saanut luvan Pantoran johtajilta neuvotella rauhasta, ja hän onnistuikin saamaan sopimuksen aikaan.\n"Kun yksikin droidi pääsee ulos laboratoriosta, koko Naboo on tuhoon tuomittu!"\nNaboon tiedustelupalvelu oli havainnut Konfederaation droideja planeetan itäisillä soilla. Jedineuvosto lähetti Kenobin, Skywalkerin, Tanon ja senaattori Amidalan Naboolle tutkimaan asiaa, mutta senaattorin kadotessa soilla jedit huolestuivat. Vangitulta taktiselta droidilta Tasavalta sai tietää salaisesta laboratoriosta, ja he alkoivat suunnitella hyökkäystä. Tano meni edeltä ja löysi luukun, josta pääsi sisään laboratorioon. Hyökkäyksessä Tano menisi sisään toisesta sisäänkäynnistä sillä aikaa, kun jedit tulisivat takakautta. Tano tunkeutui laboratorioon, mutta professori Nuvo Vindi sai tietää asiasta ja lähetti taisteludroideja paikalle. Kapteeni Rexin avulla padawan onnistui tuhoamaan suurimman osan droideista, joskin droidekat jäivät jäljelle. Kenobi saapui kuitenkin käytävän katon läpi murskaten ne.\nTiedosto:Kenobi Vindi's lab BSV.jpg\nSkywalker vapautti Amidalan Vindiltä, mutta tämä lähti pakoon mukanaan tappavaa sinivarjovirusta, joka tuhoaisi Naboon luonnon päästessään leviämään vapaasti. Samalla hän aktivoi viruspommit, jolloin Kenobi kutsui pommiryhmän paikalle purkamaan ne sillä aikaa, kun hän itse jahtasi Vindiä hangaariin. Hän kiipesi Vindin perään laskeutumisalustalle, jolloin professori heitti viruskapseleita. Kenobin oli pakko pelastaa ne, mutta Vindi pääsi takaisin Naboon pinnalle. Amidalan mukana ollut gungan Peppi Bow onnistui kuitenkin taltuttamaan professorin.\nVindi vietiin oikeudenkäynteihin, mutta professorin palvelijadroidi onnistui räjäyttämään viruspommin laboratoriossa, joka kaikeksi onneksi oli eristetty. Tano, Rex ja ryhmä kloonisotilaita olivat kuitenkin jääneet tappavan viruksen vangeiksi, ja jedit päättivät etsiä vasta-ainetta. Vindi väitti, että sellaista ollut, mutta kapteeni Typho epäili Iegolla sijaitsevan reeksa-juuren toimivan vasta-aineena. Kenobi ja Skywalker lähtivät kohti kyseistä planeettaa Twilightilla, mutta sinne saapuessaan heidän oli pakko ohjata alus romukentän läpi. Jedit laskeutuivat ja saivat ensiksi vastaanoton taisteludroideilta. Skywalker tuhosi pari, mutta jedit huomasivat olevansa aseettomia. Siinä samassa nuori Jaybo Hood saapui valittamaan jedeille tuhoutuneista droideista, sillä hän oli ohjelmoinut ne Konfederaation lähdettyä. Kenobi kysyi Hoodilta reeksa-juuresta, ja tämä sanoi sitä löytyvän syvästä rotkosta.\nJedit laskeutuivat rotkon pohjalle, ja Skywalker alkoi kaivaa. Suuri kasvi havahtui ja hyökkäsi jedien kimppuun, mutta Kenobi piti sen loitolla valosapelillaan. Skywalkerin saadessa juuren he alkoivat kiivetä ylöspäin takaisin kaupunkiin. Heidän tehdessään lähtöä Hood kertoi heille Drolista, jumalasta, joka esti poispääsyn Iegolta. Jedit eivät uskoneet kaupunkilaisten puheisiin ja lähtivät Twilightilla takaisin kohti Naboota. Romukentässä Konfederaation jättämä laserpuolustusjärjestelmä käynnistyi käärien koko planeetan säteisiin. Jedit kääntyivät takaisin ja kertoivat asukkaille "Drolista". Skywalker ja Kenobi päättivät käyttää Hoodin ohjelmoituja droidihävittäjiä hyväkseen. He lähettivät hävittäjät kohti puolustusjärjestelmää ja tuhosivat sen, jotta Iegon asukkaat voisivat lähteä pois planeetalta. Sen jälkeen jedit suuntasivat Naboolle, missä he antoivat vastalääkettä sairastuneille.\nKenobi: "Ahsoka, täällä on Obi-Wan. Voimmeko laskeutua?"\nTano: "Kyllä, mestari. "\nKenobi: "En edes kysy missä loput Anakinin laivueesta on. Tai miksi hän on pelastuskapselissa."\nTano: "Se taitaa olla…paras vaihtoehto."\n— Kenobi ja Tano saarron murtumisen jälkeen[lähde]\nVuonna 22 BBY, Teknoliiton puheenjohtaja Wat Tambor päätti vallata twi'lekien kotiplaneetan, Rylothin. Tasavalta lähetti kenraali Skywalkerin, komentaja Tanon ja amiraali Yularenin tuhoamaan Tamborin järjestämän saarron, jotta Kenobi ja Mace Windun johtamat valtausjoukot pääsisivät laskeutumaan planeetalle. Saapuessaan Rylothin yläpuolelle Tano johti tähtihävittäjälentuetta tarkoituksenaan tuhota Lucrehulk-luokan taistelualus, josta käsin kapteeni Mar Tuuk johti saartoa. Droidit olivat kuitenkin ylivoimaisia, ja kun Tanoa pyydettiin palaamaan Resolutelle, hän ei totellut vaan jatkoi hyökkäystä. Nähdessään Redeemerin tuhoutuvan Tano tajusi vihdoin palata, ja Tasavallan joukot pakenivat hyperavaruuteen. Skywalker otti yhteyttä Kenobiin ja Mace Winduun, jotka antoivat hänelle planeetan kierron verran aikaa saarron murtamiseen. Kenobi kysyi, miten Tano voi, ja pyyti Skywalkeria kannustamaan häntä. He alkoivat kehitellä suunnitelmaa, ja Skywalker päätti ohjata Defenderin kapteeni Tuukin alusta päin. Hän antoi Resoluten Tanon käyttöön, mutta padawan ei halunnut ottaa niin suurta vastuuta. Skywalker meni edeltäpäin Defenderin kanssa sillä aikaa, kun Tano keksi käyttää Marg Sabl-taktiikkaa. Skywalker ohjasi tähtituhoojansa Tuukin alusta kohti ja pakeni itse pelastuskapselissa. Tano saapui Resoluten kanssa ja tuhosi loput saarrosta. Kenobi saapui Rylothille Acclamator-luokan aluksissa ja aloitti laskeutumisen.\nValtausalukset laskeutuivat kohti planeettaa. Tamborin taktinen droidi TX-20 oli asettanut Konfederaation protonitykit puolustamaan planeettaa, ja kun alukset lensivät yli, ilmatorjuntatykit aiheuttivat suurta vauriota Tasavallan aluksille. Windu perääntyi ja Kenobi lähti tykkialuksien kanssa tuhoamaan tykit. Hän piti lyhyen palaverin kloonisotilailleen, jotka asettivat aseidensa tehon pienelle, jotta twi'lekien omaisuus ei vaurioituisi. Tykkialukset laskeutuivat, ja Kenobi johti salamayksikköä planeetan metsien läpi. He saapuivat Nabatin kaupunkiin, jossa he joutuivat droidien tulitukseen. Kenobi ohjasi kloonisotilaiden sähköpulssikranaatteja Voimalla, ja he pääsivät etenemään kaupungin sisään. Kenobi käski komentaja Codya lähettämään parhaat miehensä tiedustelemaan, ja tämä valitsi Waxerin ja Boilin. Cody lähti Wooleyn kanssa tutkimaan Konfederaation tukikohtaa, ja he saivat tietää Tamborin ottaneen twi'lekeitä panttivangeiksi tykkien lähistöön. Kenobi otti yhteyttä Winduun, joka käski häntä tuhoamaan tykit.\nSillä aikaa Waxer ja Boil olivat löytäneet pikkutytön, Numan, joka oli yksin autiossa kaupungissa. Kun joukko gutkurreja hyökkäsi heidän kimppuunsa, Numa ohjasi heidät tunneleihin, jotka johtivat Kenobin luo. Salamayksikkö oli myös joutunut gutkurrien hyökkäyksen kohteeksi, mutta Kenobi avulla ne oli vangittu kujaan. Waxer ja Boil tulivat ulos viemäriluukusta, minkä jälkeen Kenobi puhui twi'lekien kieltä Numalle, jotta tämä voisi kertoa, johtivatko tunnelit mahdollisesti Konfederaation tukikohtaan. Kenobi käski Codya johtamaan harhautushyökkäystä, jotta hän voisi Waxerin ja Boilin kanssa vapauttaa twi'lekit tykkien luota. Jedi pääsi vapauttamaan vangit ja Cody hyökkäsi TX-20:n johtamien droidien kimppuun. Kenobi sen sijaan meni yhteen protonitykkiin ja tähtäsi sillä toista tykkiä kohti. Hän onnistui tuhoamaan kaikki tykit, mutta TX-20 ampui Kenobia. Numa riensi haavoittuneen jedin luo, jolloin TX-20 ajoi tankkinsa heidän viereensä ja totesi Kenobin hävinneen. Vapautetut twi'lekit tulivat kuitenkin ja repivät taktisen droidin palasiksi. Nabatin taistelun jälkeen Waxer ja Boil kysyivät Kenobilta, miksi Numa kutsui heitä "nerraksi", jolloin Kenobi sanoi sen tarkoittavan "veljeä".\nKenraali Windun johtamat joukot siirtyivät kohti Rylothin pääkaupunkia, Lessua, sillä aikaa, kun Kenobi vapautti planeetan eteläisen puoliskon ja Jixuanin aavikon. Twi'lekien vapaustaistelijoiden avulla Windu vapautti pääkaupungin ja loput Rylothista.\nJahtaamassa Cad Banea\n"Viet meidät holokronille."\n"Jedien temput eivät toimi minuun."\n"Viet meidät sinne, HETI."\n―Kenobi, Windu ja Skywalker manipuloivat Cad Banen mieltä Voimalla[lähde]\nMyöhemmin Kenobi johti Skywalkerin kanssa ulkokehällä taistelua Felucian planeetalla. Konfederaation taisteludroidit olivat määrältään ylivoimaisia, ja jedimestari Plo Koon lähetettiin evakuoimaan jedit ja näiden kloonisotilaat. Kenobi ja Skywalker perääntyivät tykkialuksiin ja lähtivät noutamaan Tanoa, joka johti omaa ryhmääsä parin kilometrin päässä päätaistelusta. Tano ei halunnut perääntyä, mutta tykkialukset laskeutuivat hänen ja droidien väliin. Padawan nousi vastenhakoisesti alukseen, mutta katui päätöstään nähdessään talsijoitten räjähtävän. Rangaistukseksi Tano sijoitettiin jeditemppelin arkistoihin, minkä aikana palkkionmetsästäjä Cad Bane tunkeutui temppeliin ja varasti jediholokronin. Myöhemmin hän varasti myös Kyber-muistikristallin jedimestari Bolla Ropalilta. Skywalker ja Tano yrittivät saada kristallin ja holokronin takaisin haltuunsa, mutta Bane onnistui pakenemaan.\nJedit keksivät, että Bane yrittäisi siepata Voimalle herkkiä lapsia kristallin tiedon avulla. Kenobi lähetettiin Rodialle, missä hänen piti noutaa Wee Dunn. Saapuessaan paikalle Dunnin äiti Mahtee Dunn uhkasi Kenobia aseella, sillä Bane oli pukeutunut jediksi, vienyt lapsen ja kertonut Kenobin olevan huijari. Kenobi näki Banen pakenevan alukselleen, Xanadu Bloodille. Hän seurasi palkkionmetsästäjää, mutta saapui liian myöhään pelastamaan lapsen Banelta. Sillä aikaa Skywalker ja Tano lähetettiin Naboolle, missä sijaitsi Banen seuraava kohde, gungani Roo-Roo Page. He onnistuivat vangitsemaan Banen ja viemään hänet tähtituhoojalle, missä Kenobi, Skywalker ja Mace Windu yrittivät kuulustella häntä holokronin ja lapsien sijainnista. Bane kieltäytyi vastaamasta, jolloin jedit päättivät manipuloida palkkionmetsästäjän mieltä Voimalla. Bane suostui viemään Kenobin ja Windun tukikohtaansa, mutta siellä hän onnistui aktivoimaan puolustusjärjestelmän. Jedien puolustaessa itseään Bane pakeni, mutta Kenobi lähti perään. Bane pakeni kuitenkin salaluukun kautta, mutta Skywalker ja Tano onnistuivat pelastamaan siepatut lapset Mustafarilta.\n"Olen varma kenraali Skywalkerin ja Mundin pääsevän tänne, kunhan me olemme jäljellä!"\nSenaattori Padmé Amidala sai tehtävän vakoilla senaattori Rush Clovista, jonka epäiltiin olevan liittoutunut Kauppaliiton senaattorin, Lott Dodin kanssa. Cato Neimoidialla epäilys osoittautui todeksi, ja Amidala sai tietää Konfederaation rakentaneen uusia droiditehtaita Geonosikselle, missä kloonisotien aloitustaistelu oli käyty. Jedineuvosto päätti lähettää jedimestarit Kenobin, Luminara Undulin ja Ki-Adi-Mundin johtamaan hyökkäystä sillä aikaa, kun kenraali Skywalker ja Ahsoka Tano torjuisivat Konfederaation hyökkäystä Dorinilla. Kenobin mukaan tuli amiraali Yularen, jolla oli mukanaan tähtituhoojista ja valtausaluksista koostuva laivue. Saapuessaan planeetalle tähtituhoojat lähettivät matkaan Y-siipisiä pommittajia, tykkialuksia sekä rahtitykkialuksia, jotka kantoivat talsijoita. Kenobi lähti matkaan Bad Kitty-nimisessä tykkialuksessa, mutta geonosialaisten ilmatorjunta vaikeutti laskeutumista. Kenobin jälkeen saapuivat Skywalker ja Tano, jotka olivat tulleet Dorinilta. Skywalkerin alus ammuttiin alas, mutta sisällä olleet selviytyivät, ja käyttivät alassyöksynyttä alusta suojanaan. Myös Mundin alus ammuttiin alas.\nKomentaja CC-2224 oli päässyt laskeutumaan, mutta pyysi Kenobia perääntymään. Kenraalin alus räjähti kuitenkin ilmatorjuntatykkien ammuskelun tuloksena. Bad Kitty liukui planeetan pintaa pitkin, kunnes se pysähtyi. Ainoastaan Kenobi itse ja sotilas Trapper selvisivät syöksystä. CC-2224 käski Rylothilta tuttuja Waxeria ja Boilia menemään etsimään eloonjääneitä. Sotilaat riensivät taistelun läpi ja saapuivat alukselle, mistä Kenobin löytyi haavoittuneena. Waxer ja Boil auttoivat Kenobin ja Trapperin takaisin Tasavallan joukkojen luo, missä lääkäriklooni hoiti jediä. CC-2224 kertoi tilanteesta, ja Kenobi totesi heidän täytyvän kestää, kunnes kenraali Skywalker ja Mundi saapuisivat auttamaan. Skywalkerin joukot tulivat koko ajan kohti Kenobin joukkoja, mutta ajan kuluessa tilanne alkoi näyttää huonolta, ja Kenobi valmistui viimeiseen taisteluun. Viime hetkellä Skywalkerin ja amiraali Yularenin lähfkettämät Y-siipiset pudottivat pomminsa Konfederaation etenevien tankkien päälle. Kenobi tervehti Skywalkeria ja Mundia, jotka olivat onnistuneesti johtaneet omaa hyökkäystään. Haavoittunut Kenobi vietiin takaisin laivueelle lepäämään.\nTasavallan joukot etenivät kohti Poggle Vähäisemmän melkein valmista droidivalmistamoa, ja perustivat tilapäisen tukikohdan lähelle siltaa droidivalmistamon lähellä. Tasavallan komentajat pyysivät lisävoimia, ja kenraali Unduli saapui oppilaansa Barriss Offeen kanssa tykkialuksien ja sotilaiden kanssa. Unduli keksi suunnitelman tuhota droidivalmistamo ilman isoja menetyksiä, ja Tano sekä Offee lähetettiin katakombien kautta tuhoamaan reaktorit. Padawanit onnistuivat tehtävässään, ja heidät lähetettiin laivueelle lepäämään. Taistelun jälkeen Tasavallan ja jedien oli määrä "siivota katakombit" geonosialaisista ja löytää Poggle Vähäisempi käsiinsä. Kloonisotilaita lähetettiin aavikoille, mutta kun tuloksia ei tullut, Unduli päätti itse johtaa etsintöjä. Hän otti mukaansa sotilas Buzzin ja lähti kiiturilla matkaan. He löysivät Pogglen, joka oli matkalla tapaamaan kuningatar Karina Suurta Progate-temppelissä. Temppelin sisällä Unduli raportoi Kenobille ja lopuille jedeille löydöstään, mutta geonosialaiset hyökkäsivät hänen kimppuun, ja yhteys katkesi.\nHiekkamyrskyn lakatessa Kenobi suuntasi Skywalkerin ja komentaja Codyn kanssa kohti temppeliä tykkialuksissa. Tasavallan joukot löysivät Buzzin ruumiin ja Undulin valosapelin, jonka Kenobi otti mukaansa. Skywalker ei kuvitellut geonosialaisten tappaneen Undulin, ja niin he suuntasivat temppelistä katakombeihin, jotka menivät syvälle planeetan sisään. He käyttivät valosapeleita ja otsalamppuja valonaan. Unduli oli sillä aikaa päässyt vapaaksi, ja käytti hologrammia saadakseen Kenobin lopettamaan etsinnät. Kenobi päätti jatkaa ja johti joukkojaan syvemmälle, missä he kohtasivat lisää geonosialaisia zombeja, mutta eivät onnistuneet pysäyttämään niitä. Kovien menetyksien jälkeen Kenobi käski tuhota tunnelia ylläpitävät pilarit. Skywalker huomasi geonosialaisten haavoittumattomuuden ja yritti pyytää lisäapua Mundilta. He olivat kuitenkin liian syvällä maan alla yhteydenottoa varten, ja Kenobi lähetti sotilas Gearshiftin ja toisen sotilaan kohti maanpintaa.\nSotilaat eivät kuitenkaan ehtineet pitkälle ennen kuin heidät tapettiin. Jedit kuulivat heidän huutonsa, mutta saapuivat liian myöhään pelastakseen heidät. Skywalker päätti itse mennä pinnalle, mutta Kenobi huomautti Undulin ajan olevan lopussa, ja että joukkoja ei voisi enää jakaa kahtia. Jedit ja Cody löysivät etsintöjen jälkeen vihdoin kuninkaallisen salin, missä Cody paikansi Undulin sädekenttään infrapunavalon avulla. Skywalker ehdotti suoraa hyökkäystä, mutta Kenobi keksi käyttää kloonisotilaiden lamppuja, jotta geonosialaiset sokeutuisivat hetkeksi ja jedit ehtisivät vapauttaa Undulin. Cody siirsi miehensä asemiin ja Kenobi marssi Skywalkerin kanssa suoraan saliin ja sanoivat Karinan päätösvallan olevan loppu. Kuningatar ei hyväksynyt tätä ja vei jedien valosapelit. Siinä samassa Cody hyökkäsi saliin ja jedit saivat valosapelinsa takaisin ja vapauttivat Undulin. Yhdessä Tasavallan joukot pakenivat temppelistä. Tämän jälkeen se romahti, ja jedit toivoivat Karinan aivomatojen kuolleen.\nTasavalta onnistui myöhemmin saamaan takaisin Geonosiksen ja lopettamaan droidien tuotannon. Tano ja Offee lähetettiin viemään lääkkeitä Dantooinelle, missä mestari Windu oli taistelemassa. Aivomadot olivat kuitenkin tunkeutuneet sotilas Scythen sisään, ja lääkealuksen ollessa matkalla kohti Dantooinea, matka muuttui taisteluksi selvitymisestä.\nKenobi: "Grievous. Tiesin saavani sinut kiinni jonakin päivänä."\nGrievous: "Mikä yllätys, Kenobi. Oletko täällä viemässä minut oikeuden eteen?"\nKenobi: "Tunnet minut liian hyvin."\nMyöhemmin sodan aikana kenraali Grievous päätti siepata ylimmän jedineuvoston jäsenen näyttääkseen vihansa jedejä kohtaan. Ulkokehällä Grievouksen komentama risteilijä yllätti mestari Eeth Kothin tähtituhoojan. Supertaisteludroidit siirtyivät tähtituhoojalle käytävää pitkin, ja tappoivat puolustavat kloonisotilaat. Grievous taas tunkeutui komentosillalle ja onnistui vangitsemaan Kothin MagnaVartijoidensa avulla. Hän lähetti sitten jediritarikunnalle hologrammiviestin, missä hän näytti, kun Kothia kidutettiin sähköllä. Vangittu jedimestari onnistui kuitenkin näyttämään sormilla sijaintinsa. Kenobi päätti lähteä pelastamaan jedimestarin, ja Skywalker sekä jedimestari Adi Gallia päättivät tulla mukaan. Jedit kehittivät suunnitelman, jossa Kenobi johtaisi hyökkäystä planeetta Saleucamin yllä sillä aikaa kun Skywalkerin ohjaama alus saapuisi hyperavaruudesta lähelle Grievousken risteilijää, jotta kenraali ei huomaisi heitä.\nKenobi keräsi tähtituhoojista ja muista pienemmistä aluksista koostuvan laivueen, ja laittoi kurssin kohti Saleucamia. Amiraali Wulff Yularen johti laivuetta Resolutelta sillä aikaa kun Kenobin alus siirtyisi kohti Grievouksen alusta. Saapuessaan planeetan yläpuolelle Grievous oli laskeutumassa pinnalle, mukanaan kolme Munificent-luokan tähtifregattia. Kesken taistelun Kenobi käski amiraali Yularenia keskittämään tähtituhoojien tuli Konfederaation aluksia kohtaan, jotta Skywalker ja Gallia pääsisivät turvallisesti sisään Grievouksen alukseen. Sillä aikaa Skywalker asetti kordinaatit ja ohjasi aluksen hyperavaruuteen. Grievous, joka oli kauan halunut tappaa Kenobin päätti vetää jedin alus kiinni omaansa, jotta hän voisi mennä sisään Tasavallan alukseen. Vetosäteet alkoivat vetää alusta, mutta Kenobi käski komentaja CC-2224:ää olla tulittamasta sädeprojektoreita, sillä Grievouksen taktiikka oli tärkeä Tasavallan suunnitelmalle vangita kenraali. Sillä aikaa Skywalker saapui onnistuneesti hyperavaruudesta, ja soluttautui Grievouksen alukselle. Hän käski kapteeni CC-7567:ää vartioimaan alustaan sillä aikaa kun Skywalker vapauttaisi Gallian avulla Kothin.\nAluksellaan Kenobi, komentaja Cody ja kloonisotilaat valmistautuivat kohtaamaan Grievouksen. Kenraali käytti valosapeleitaan päästäkseen sisälle alukseen ja lähetti neljä BX-sarjan droidikommandoa tappamaan kloonisotilaat. Droidit onnistuivat tappaamaan suurimman osan puolustajista, jättäen Kenobin yksin kohtaamaan Grievouksen ja tämän MagnaVartijat. Kenobi perääntyi kohti aluksen tyhjää komentosiltaa, jossa hän onnistui tuhoamaan yhden vartijoista. Grievous ja Kenobi keskustelivat tilanteen aikana kyborgin liittoutumasta, mutta kun Kenobi tuhoi toisenkin MagnaVartijan, Grievous paljasti neljä valosapelia. Jedimestari onnistui saamaan etulyöntiaseman kun hän työnsi romua, joka tuhosi loput vartijoista ja selätti Grievouksen, Voiman avulla. Kenobi käski kenraalia antautumaan, mutta tämä hyppäsi pystyyn ja löi jedin maahan. Sen jälkeen Grievous pakeni alukselta ja sulki panssarioven. Kenobi työnsi valosapelinsa oven läpi ja otti yhteyttä Skywalkerin kertoakseen tilanteesta. Skywalker kertoi vapauttaneensa Kothin, ja hän päätti itse viedä haavoittuneen jedin sukkulalle sillä aikaa kun Gallia jahtaisi pakenevaa kenraalia.\nGrievous pakeni, mutta komentaja Codyn joukot olivat tiellä. Nämä ampuivat kenraalia mutta tämä hyppäsi kloonisotilaiden ylitse ja jatkoi matkaa. Yksi sotilaista keksi käyttää harppuuna-asetta, jolloin Grievous juuttui. Codyn miehet hyppäsivät kyborgikenraalin päälle. Grievous kuitenkin oli vahvempi ja heitti kloonit pois päältään. Konfederaation lippulaiva oli sillä aikaa tuhonnut Tasavallan fregatin moottorit, ja Grievous yritti sulkea Kenobin sisään räjähtävään alukseen. Gallia esti kuitenkin kenraalin. Tulituksen jatkuessa käytävä aluksien välissä rupesi kaatumaan ja Tasavallan alus irtosi. Ne jotka olivat käytävän toisessa päässä imeytyivät avaruuteen, mutta Gallia onnistui sulkemaan hätäoven. Grievous pakeni sillä aikaa kun Gallia pelasti Kenobin ja Codyn sekä tämän miehet. Kenobi ei halunnut lopettaa kyborgin jahtaamista mutta myöntyi kun Gallia kertoi Konfederaation aluksen tilasta. Jedit onnistuivat pakenemaan sukkulassa juuri ennen lippulaivan tuhoa. Grievous pakeni laskeutumisaluksessa Saleucamin pinnalle.\nWindu: "He ovat vaarallisia yhdessä. Poika ei pysty siihen. En luota häneen."\nKenobi: "Mutta eiköhän kuitenkin ole Valittu? Tuhoaa sithit ja palauttaa tasapainon Voimaan?"\nWindu: "Niin ennustus sanoo."\nYoda: "Ennustus ehkä väärin tulkittu on."\n— Mace Windu, Kenobi ja Yoda keskustelevat Palpatinen ja Skywalkerin ystävyydestä.[lähde]\nTiedosto:Skywalker Kenobi prepare ROTS.jpg\n"Tällä kertaa hoidamme hänet yhdessä."\n"Olin juuri sanomassa tuon."\nKun Kenobi palasi Skywalkerin kanssa ulkokehän Tythen ja Nelvaanin taisteluista galaktiseen pääkaupunkiin Coruscantin, taistelu planeetan ilmakehän yllä oli jo täydessä vauhdissa. Tuhansia tähtituhoojia taisteli Konfederaation droidilaivastoa vastaan sillä välin, kun kenraali Grievous yritti paeta kidnappaamansa ylikansleri Palpatinen kanssa lippulaivallaan. Kenobi ja Skywalker lensivät taistelevien aluksien välissä, ja Grievousin lähettäessä droidihävittäjiä kohtamaan jedit komentaja Odd Ballin johtama ARC-170 tähtihävittäjistä koostuva kloonilentue siirtyi suojaamaan jedien hävittäjiä. Pienen välikohtauksen jälkeen droidihävittäjät tuhosivat kloonien hävittäjät, ja yksi droidi laukaisi ohjuksensa, joka pudotti repijädroideja Kenobin aluksen päälle. Repijädroidit onnistuivat sammuttamaan suuren osan Kenobin aluksen ohjausjärjestelmistä, mutta Skywalkerin ohjatessa oman aluksensa sivuttaistörmäykseen Kenobin hävittäjään repijädroidit tuhoituivat. Skywalker tuhosi lippulaiva Näkymättömän käden hangaarin kilvet, ja jedien hävittäjät syöksyivät hangaarin sisään viime hetkellä.\nHangaarissa turvataisteludroidit hyökkäsivät jedien kimppuun, mutta näillä ei ollut vaikeuksia tuhota vartijat. Skywalkerin astromekaanikko R2-D2 jäljitti kansleri Palpatinen Näkymättömän käden torniin, ja jedit siirtyivät hissejä kohti, jättäen R2:n hangaariin odottamaan käskyjä. Hissien ulkopuolella tuhoojadroidit hyökkäsivät Kenobin ja Skywalkerin kimppuun, ja jedit perääntyivät hissiin, jossa tunkeilijoita odotti ryhmä taisteludroideja. Jedit tuhosivat droidit, mutta hissin pysähtyessä Skywalker päätti lähteä liikkeelle sillä aikaa, kun Kenobi kutsui astromekaanikkodroidin apuun. R2 sai hissin liikkeelle, mutta alaspäin, jolloin Skywalker jäi roikkumaan hissikuiluun. Pienen säädön jälkeen R2 onnistui saamaan hissin oikeaan suuntaan, ja Skywalker pääsi taas kyytiin.\nJedien saapuessa torniin, missä ylikansleria pidettiin vankina, Palpatine istui kiinnitettynä tuoliin katsomassa, kun molempien sodan osapuolien laivastot tuhosivat toisiaan. Kenobi ja Skywalker olivat juuri aikomassa vapauttaa kanslerin, mutta siinä samassa kreivi Dooku saapui kahden supertaisteludroidin saattamana kohtaamaan jedit. Kenobin valmistuessa taistelemaan Palpatine huomautti Dookun olevan liian vahva, mutta Kenobi vastasi "sithlordien olevan heidän erityisalaansa". Lyhyen valosapelitaistelun jälkeen Dooku paiskasi Kenobin pois Voimalla, ja Skywalker jatkoi taistelua yksin. Kenobi tuhosi droidit, mutta Dooku kuristi häntä Voimalla, ja heitti hänet nurkkaan. Sen jälkeen kreivi kaatoi ison rampin tajuttomaton Kenobin päälle. Skywalker raivostui ja potkaisi sithiä. Raivon avulla Skywalker onnistui saamaan Dookun valosapelin ja teloitti kreivin Palpatinen käskystä. Skywalker otti tajuttoman mestarinsa kannettavakseen ja lähti kanslerin kanssa kohti hissiä paetakseen tornista.\nTiedosto:Skywalker Kenobi vs Dooku ROTS.jpg\nSeurueen ollessa hissin sisällä tähtituhooja Guarlara hyökkäsi Näkymättömän käden kimppuun, ja seurauksena lippulaiva syöksyi kohti Coruscantia. Koska hissi ei liikkunut, Skywalker päätti kävellä hissikuilua pitkin, mutta sillä hetkellä aluksen komentosilta onnistui suoristamaan Näkymättömän käden. Kenobin herätessä hän roikkui entisen oppilaansa olalla. Hissi käynnistyi, ja seurue hyppäsi seuraavan kerroksen hissiaukosta ulos kuilusta. Käytävä 328:ssa Grievous käynnisti sädekilvet ja pysäytti seurueen paon. Skywalker kutsui R2:n sammuttamaan kilven, mutta droidia seurasi joukko supertaisteludroideja.\nKenobi, Skywalker ja Palpatine vietiin aluksen komentosillalle, ja jedien valosapelit luovutettiin Grievousille. Kenraali puhutteli seuruetta, mutta hetken päästä R2:n järjestämän yllätyksen turvin Kenobi sai valosapelinsa Voiman avulla takaisin ja vapautti entisen oppilaansa käsiraudoista. Grievous käski magnavartijoitaan eliminoimaan Kenobin ja Skywalkerin, mutta jedien tuhotessa droidit kenraali päätti paeta. Hän tarttui tuhotun vartijansa sauvaan ja paiskasi sen komentosillan ikkunan läpi. Kenraali pakeni toiselle taistelualukselle. Skywalker ja Kenobi päättivät tekemään pakkolaskun syöksyssä olleella Näkymättömällä kädellä, ja laittoivat päälle kaikki siivekkeet. Vaurioitunut alus ei kestänyt rasitusta, ja pelätty lippulaiva halkesikin kahtia. Jedit ohjasivat taitavasti alusta Coruscantin ilmakehässä takaosan pudotessa alas planeetan pinnalle. Lähellä maata Coruscantin pelastuspalvelun palotorjuntalukset saapuivat sammuttamaan palavan aluksen, ja Skywalker ohjasi Näkymättömän käden taitavasti tyhjälle kiitoradalle.\nSkywalker: "Mestari...Olet pettynyt minuun. En ole ollut kiitollinen koulutuksesta. Olen ollut röyhkeä. Pyydän anteeksi. Olen vain turhautunut neuvoston takia"\nKenobi: "Olet vahva ja viisas. Olen hyvin ylpeä. Olen kouluttanut sinua pienestä pitäen. Opettanut sinulle kaiken. Olet suurempi jedi kuin minä koskaan."\n— Skywalker ja Kenobi Coruscantin telakoilla[lähde]\nTiedosto:Master and apprentice farewell ROTS.jpg\nCoruscantin taistelun jälkeen Kenobi suuntasi senaattiin Skywalker ja kansleri seuranaan. Anakin halusi Obi-Wanin mukaan senaattille pidettävään tiedonantoon ja väitti tehtävän onnistumisen olevan mestarinsa ansiota, koska tämä oli suunnitellut pelastustehtävän, mutta Kenobi torjui väittämän sanomalla Anakinin olevan tämän päivän sankari. Sen jälkeen hän lähti jeditemppeliin. Myöhemmin kansleri Palpatine nimitti Skywalkerin tiedonantajakseen jedineuvostoon. Se tarkoitti, että Skywalkerin olisi pitänyt saada jedimestarin arvo, mutta mestari Windu päätti evätä nimittämisen. Anakin raivostui, ja Kenobi meni puhumaan hänen kanssaan. Hän pyysi niin ikään oppilastaan vakoilemaan ja välittämään kanslerin aikeet jedeille. Skywalker ei pitänyt ideasta, ja poistui paikalta raivostuneena.\nMyöhemmin Tasavallan tiedustelupalvelu jäljitti kenraali Grievouksen ulkokehän planeetta Utapaulle. Jedineuvoston keskustellessa asiasta Anakin esitti ylikanslerin toiveena olleen juuri hänen nimittämisensä tehtävän johtoon, mutta Windu selitti päätöksen kuuluvan neuvostolle, ei kanslerille. Kenobi valittiin johtamaan tehtävää, ja myöhemmin Coruscantin telakoilla Skywalker pyysi päästä mukaan auttamaan Kenobia kenraalin tuhoamisessa, mutta Kenobi kieltäytyi. Skywalker toivotti hyvää matkaa ja Voiman olevan mestarinsa kanssa. Se oli viimeinen kerta, kun Kenobi näki entisen oppilaansa jedinä.\nUtapau ja Grievouksen tuho\nGrievous: "Perääntykää! Hoidan tämän jedi-niljakkeen itse."\nKenobi: "Teidän siirtonne."\nGrievous: "Typerys! Sain koulutusta jedi-taidoissanne kreivi Dookulta."\n— Grievous ja Kenobi ennen valosapelitaistelua[lähde]\nVigilancella Kenobi otti osaa pieneen kokoukseen, jossa hän kertoi komentaja CC-2224:lle suunnitelmastaan lähteä yksin tuhoamaan Grievous. Utapaulla Pau Cityn johtaja kertoi Kenobille, että kyborgikenraali oli vallannut planeetan, ja Kenobi sai lainata Bogan. Kenobi suuntasi kohti Grievouksen tähtialusta, joka toimi Konfederaation komentokeskuksena. Kenobin saapuessa taisteludroidit olivat ympäröineet kenraalin suojaten tätä ja hänen hypätessä alas Grievouksen tasolle sadat droidit kääntyivät aseiden kanssa suoraan jediä kohti. Grievous päätti lähettää magnavartijansa jedin kimppuun, mutta Kenobi käytti Voimaa ja onnistui tuhoamaan kaikki vartijat. Grievous päätti kohdata jedimestarin itse ja paljasti valosapelinsa.\nTiedosto:Kenobi Grievous Utapau.jpg\nGrievous käytti tehokasta menetelmää, ja Kenobi joutui perääntymään. Pienen hetken kuluttua jedimestari onnistui kuitenkin katkaisemaan kyborgin yhden kyborgin käsistä ja myöhemmin myös toisen. Komentaja Codyn alaiset kloonsotilaat hyökkäsivät LAAT-tykkialusten avulla, jolloin droidiarmeija kääntyi hyökkääjien kimppuun. Kenobi paiskasi Grievousin seinään, ja kenraali päätti paeta. Kenobi seurasi Grievousta Utapaun tunneleiden läpi, mutta pudotti valosapelinsa. Pienen paon jälkeen jedimestari ja kyborgi saapuivat salaiselle laskeutumisalustalle, jossa Grievouksen pakoalus sijaitsi. Nyrkkitappelun jälkeen Grievous onnistui potkaisemaan Kenobin alas alustalta, mutta jedi sai otteen reunasta. Grievous otti maasta sähköseipään, mutta Kenobi sai Voimalla yhden kenraalin pistooleista, jonka avulla hän sytytti Grievouksen sisäelimet tuleen. Tasavallan suurin uhka oli vihdoin tuhottu.\nTuhottuaan taisteludroideja Kenobi palasi takaisin komentaja Codyn luo, ja sai takaisin valosapelinsa, jonka komentaja oli sattumalta löytänyt. Kenobi käski Codya siirtämään joukot ylemmille tasoille ja lähti itse Bogan kanssa kohti Konfederaation droidijoukkoja. Siinä samassa ylikansleri Palpatine otti yhteyttä lukuisiin kloonikomentajiin, mukaanlukien Codyyn, ja antoi käsky 66:den, joka pakotti kloonisotilaita tappaamaan kaikki jedit. Cody antoi käskyn AT-TE:lle ampua Kenobin, mutta ammus ei osunut. Kenobi putosi kuitenkin kuilun pohjalla olevaan järveen, minkä vuoksi kenraalin luultiin kuolleen. Kenobi kuitenkin selviytyi, ja salakuunteli Codya. Kenobi päätti paeta Utapaulta Grievousin pakoaluksella, ja hetken päästä jedeille uskollinen senaattori Bail Organa otti yhteyttä Kenobiin. Organa antoi koordinaattinsa ja kertoi pelastaneensa jedimestari Yodan.\nKäsky 66 ja suuri jedipuhdistus\n"Häntä ja meitä kaikkia petettiin. Kansleri on kaiken takana, sodankin. Palpatine on etsimämme sithlordi. Dookun kuoltua Anakinista tuli oppipoika."\n―Kenobi kertoo Amidalalle totuuden[lähde]\n"Koodin purkamistako ehdotat?"\n"Kyllä, mestari. Pelissä on liikaa."\n―Yoda ja Kenobi keskustelevat temppeliin palaamista[lähde]\nTiedosto:Yoda Organa Kenobi.jpg\nKenobi saapui Organan fregatille ja tapasi Yodan, joka oli paennut Kashyyykiltä, kun komentaja Gree oli kääntynyt häntä vastaan. Tantive IV:llä senaattori ja jedit keskustelivat kloonien toimista, ja Yoda kertoi, että he eivät ole kuulleet mitään jeditemppelistä - vain, että koodi käski kaikkia jedejä palaamaan temppeliin. Yoda ja Kenobi päättivät ottaa asiasta selvää menemällä temppeliin sillä aikaa, kun Palpatine piti senaatin erikoisistunnon.\nSaapuessaan temppeliin 501. legioonan kloonisotilaat hyökkäsivät Kenobin ja Yodan kimppuun, mutta jedit onnistuivat pitämään puolensa. Sisällä makasi satoja kuolleita jedejä, ja Yoda totesi, että kloonit eivät olleet tappaneet heitä kaikkia. Jedit siirtyivät huoneeseen, jossa koodit sijaitsivat, ja Kenobi muutti koodin käskemään pysymään kaikkia selvinneitä jedejä poissa temppelistä ja piiloutumaan. He siirtyivät valvontahuoneeseen, missä Kenobi vaati nähdä nauhoituksen, joka paljastaisi tappajan. Hologrammista hän näki murhaajan olevan Anakin, joka oli kääntynyt pimeälle puolelle voidakseen pelastaa vaimonsa, Padmén, jonka Anakin luuli kuolevan lähestyvässä synnytyksessä. Järkyttyneenä Kenobi sammutti nauhoituksen, ja Yoda sanoi, että heidän pitää tappaa sithit. Kenobi ei halunnut tappaa vanhaa oppilaansa, mutta hän ei ollut vielä riittävän vahva taistellakseen kansleri Palpatinea vastaan, joka oli julistautunut keisariksi uuden järjestyksen julistuksen myötä. Kenobi lähti kohti Padmén asuntoa saadakseen tietoa Skywalkerin sijainnista.\nKenobi saapui Amidalan asuntoon ja kuulusteli tätä Anakinin olinpaikasta, mutta Padmé väitti olevansa tietämätön asiasta. Kenobi paljasti tietävänsä Skywalkerin olevan Padmén tulevan lapsen isä ja poistui. Amidala huolestui ja päätti lähteä laavaplaneetta Mustafarille Skywalkerin luo, joka oli saanut tehtävän tappaa Separatistineuvoston ja siten päättää kloonisodat.\nKenobi: "Annoit Mustan lordin vääristää mielesi. Muutuit siksi, minkä vannoit tuhoavasi."\nVader: "Älä saarnaa, Obi-Wan. Minä näen jedien valheiden läpi. En pelkää pimeää puolta kuten sinä. Toin vapauden, oikeuden, rauhan ja turvallisuuden uuteen imperiumiini."\nKenobi: "Sinunko imperiumiisi?"\nVader: "Älä pakota minua tappamaan sinut!"\n— Kenobi ja Vader ennen valosapelitaisteluaan[lähde]\nTiedosto:Duel on Mustafar.jpg\nKenobi piiloutui Amidalan alukseen ja saavuttuaan Mustafarille seurasi senaattorin ja sithin tapaamista aluksesta käsin. Sopivalla hetkellä Kenobi paljasti itsensä, jolloin Skywalker, joka nyt totteli nimeä Darth Vader, luuli Amidalan tuoneen Kenobin tappamaan hänet. Vader kuristi vaimonsa tajuttomaksi ja uhkasi tappaa entisen mestarinsa. Kenobi huomasi pakon edessä joutuvansa tappamaan sithin ja valmistautui kohtaamaan oppilaansa. Vaderin ollessa selin Kenobi otti valosapelinsa esiin, jolloin Vader hyppäsi takaperin. Tästä alkoi yksi galaksin tärkeimmistä kohtaamisista.\nVaderilla näytti olevan ylivoima, mutta Kenobin puolustus toimi entisen oppilaansa nopeaan valosapelityyliin. Laskeutumisalustan reunalla Kenobin tilanne näytti huonolta, mutta hän pääsi sisäpuolelle, jolloin Vader potkaisi häntä. Taistelu jatkoi sisään kaivostiloihin, jossa Vader oli aiemmin murhannut koko separatistien neuvoston brutaalisesti. Ison huoneen sisällä Kenobin ja Vaderin valosapelit joutuivat lukkoon, jolloin molemmat käyttivät Voimaa toistensa työntämiseen. Molemmat olivat yhtä vahvoja, joten he lensivät huoneen vastakkaisiin päätyihin. Vader loikkasi iskeäkseen Kenobin maahan, mutta osui ohjauspaneliin, joka sammutti kaivoskeskuksen laavasuojat.\nTaistelijat siirtyivät ulkopuolelle, missä Vader potkaisi entistä mestariaan kasvoihin. Kenobi perääntyi kapealle putkelle, jossa hän tasapainoitteli Vaderin seuratessa perässä. Kenobi hyppäsi alas alemmalle tasolle, jolloin Vader seurasi perässä, mutta laavasuojien ollessa poissa toiminnasta tulivuoren purkaus syöksi laavaa heidän viereensä, jolloin he keskeyttivät kaksintaistelun pysyäkseen hengissä. Rakenteen osa, jolla Kenobi ja Vader olivat, irtosi kaivoksesta ja putosi laavavirtaan. Juuri ennen laavaputousta Kenobi hyppäsi pienelle laavankeräysalustalle, ja juuri, kun osa oli menemässä laidan yli, Vader loikkasi perässä toiselle alustalle. Taistelijat vaihtoivat pari sanaa, kunnes alustat tulivat vierekkäin, jolloin heidän valosapelinsa kohtasivat taas toisensa. Kenobi alkoi jo väsyä, kun Vader hyppäsi hänen alustalleen. Pienen hetken jälkeen Kenobi sai mahdollisuuden hypätä laavavirrasta rannalle ja sai sai siten etulyöntiaseman.\nKenobi yritti saada Vaderin pysymään poissa, mutta Vader oli ylimielinen ja hyppäsi rannalle, jolloin Kenobi käytti Mau Kei -liikettä katkaisten Vaderin jalat ja vasemman käden. Kenobi otti Vaderin valosapelin, ja sith kirosi entistä mestariaan. Kenobi päätti olla tappamatta entistä oppilastaan siinä luulossa, että laava tekisi sen hänen puolestaan. Kenobi jätti laavavirran rannan surullisena taakseen, ja hetken päästä, Kenobin suunnitelmien mukaisesti, Vader syttyi tuleen. Hän ei kuitenkaan kuollut, koska Darth Sidious, joka oli taistellut Yodan kanssa saapui Mustafarille komentaja Thiren kanssa pelastamaan uuden oppilaansa. Kenobi puolestaan meni Amidalan alukselle ja vei raskaana olevan senaattorin Polis Massan asteroidille, missä Organa ja Yoda odottivat.\nKenobi saapui Amidala, C-3PO ja R2-D2 kyydissään asteroidille, missä Organa kiidätytti senaattorin synnytyssaliin. Salin edessä Organa, Yoda ja Kenobi seisoivat odottamassa synnytyksen alkamista, kun lääkäridroidi kertoi Amidalan odottavankin kaksosia. Myöhemmin senaattori synnytti pojan ja tytön, jotka saivat nimet Luke ja Leia, mutta kuoli itse vain hetkeä myöhemmin. Jälkeenpäin Organa päätti ottaa tytön mukaansa Alderaanille kasvatettavaksi hänen ja vaimonsa luona, kun taas Kenobi sopi vievänsä Luken Larsien perheen luo Tatooinelle. Organan lähdettyä Yoda pyysi Kenobia jäämään opettaakseen tälle tavan kommunikoida Qui-Gon Jinnin kanssa. Sen jälkeen Yoda lähti erakoksi kaukaiselle Dagobah-planeetalle, ja Kenobi matkusti kohti Tatooinea. Aavikkoplaneetalla hän antoi Luken Owen ja Beru Larsille ennen kuin lähti itse pois asettuakseen toisaalle ja pitääkseen poikaa silmällä tämän elämän ajan.\nTatooinella Obi-Wan otti salanimen Ben, jolla Luke oppi hänet tuntemaan. Qui-Gonin henki koulutti Obi-Wania yhdeksäntoista vuotta, kunnes Luken ja Obi-Wanin tiet kohtasivat jälleen, ja Obi-Wan otti Luken mukaan matkalleen Alderaaniin kouluttaen tätä samalla. Kaksikko sai kyydin Han Sololta, jonka alus Millennium Falcon kuitenkin kaapattiin vetosäteellä Kuolemantähti I:n. Luke ja Han pakenivat, mutta Obi-Wan etsi entistä padawaniaan, ystäväänsä, veljeään, jonka oli aistinut olevan avaruusaluksella.\nMyös Vader aisti Obi-Wanin läsnäolon ensimmäisen kerran sitten Mustafarin taistelun jälkeen. Vader ja Obi-Wan kohtasivat jälleen toisensa, mikä johti tasaväkiseen kamppailuun. Obi-Wan huomasi Luken saapuvan paikalle ja antautui Vaderille ilman vastarintaa. Juuri, kun Vader oli antamassa surmaavaa iskua Obi-Wanille, tämä katosi, jättäen jälkeensä vain valosapelinsa ja vaatteensa. Vader hämmästyi, vaikkakin väitti aina voittaneensa Kenobin tuona päivänä.\nObi-Wan myös uhkasi, että jos Vader hänet voittaisi, tulisi hänestä paljon mahtavampi kuin hän pystyisi edes kuvittelemaan. Tämä oli kielikuvallisesti totta, sillä hänen henkensä pelasi tärkeän roolin Luken kasvussa Jedi-ritariksi.\nJedien yleisen käsityksen mukaan Obi-Wan muuttui osaksi Voimaa, mutta eri tavalla kuin Qui-Gon. Obi-Wan pystyi henkenä ottamaan yhteyttä Luke Skywalkeriin, jota hän neuvoi edelleen, jotta tämä selviäisi lopulta itse Darth Vaderin käsistä.\nKapinallisten perustettua uuden päämajan jääplaneetta Hothille Luke joutui keskelle lumimyrskyä. Tuolloin Obi-Wan ilmestyi henkenä auttaakseen Lukea jaksamaan yön yli ja neuvoi häntä menemään suuren jedimestari Yodan luo Dagobahille. Kun Luke seuraavana aamuna pelastettiin, hän lähti taittamaan matkaa kohti Dagobahia.\nYodan luona Obi-Wan ilmestyi jälleen henkenä, kertoen Lukelle, että Vader oli murhannut tämän isän; tästä suuttuneena Luke lähtee kostamaan Vaderille, joka myöhemmin paljasti tälle olevansa Luken isä.\nObi-Wan ilmestyy seuraavan kerran Endorin kuun pinnalle ewokkien ja kapinallisten juhliessa voittoa Imperiumista. Myös elämänsä viime hetkinä Voiman valoisalle puolelle palannut Vader - nyt taas Anakin - ilmestyi henkenä Yodan ja entisen, rakkaan opettajansa ja ystävänsä, Obi-Wan Kenobin vierelle.\nObi-Wan ilmestyi vielä yhden kerran Lukelle 9 ABY, tämän etsiessä vastauksia tärkeisiin kysymyksiin, kuten keskeneräiseen koulutukseensa.\nObi-Wan Kenobi oli hyvin herkkäluonteinen ja rauhallinen, mutta toimiessaan Yodan padawanina, hän on luonnehtinut itseään kärsimättömäksi oppilaaksi. Nuorena hän oli valmis taistelemaan jopa rikkinäisellä valosapelilla, mutta ajan kuluessa hänestä tuli rauhallisempi. Vanhemmuuttaan Obi-Wan alkoi saada myös pitkänäköisyyttä ja hänen strateginen ajattelukykynsä harjaantui.\nObi-Wanilla oli myös oma kuiva huumorintajunsa, jota käytti yleensä sarkastiseen piikittelyyn. Omat ivalliset hetkensä Kenobi säästi yleensä takaiskuihin.\nJedipedialla on kokoelma kuvia Obi-Wan Kenobista\nJedipediassa on kokoelma Obi-Wan Kenobi -sitaatteja.\nTähtien sota: Episodi I – Pimeä uhka / romaani / sarjakuva / lapsien romaani / videopeli\nStar Wars Republic: Outlander (Ainoastaan maininta)\nStar Wars Republic: The Devaronian Versionm, osa 2 (Esiintyy takaumassa)\nTähtien sota: Episodi II – Kloonien hyökkäys / romaani / sarjakuva / lapsien romaani / videopeli\nStar Wars: The Clone Wars – "Ansa" (Esiintyy takaumassa) (Esiintyy hologrammissa)\nStar Wars: Clone Wars – "Chapter 3" (Esiintyy hologrammissa)\nStar Wars Republic: Forever Young\nTähtien sota: Episodi IV – Uusi toivo -kirja\nStar Wars 3-D (Esiintyy henkenä)\nBlind Fury! (Ainoastaan maininta)\nAllegiance (Esiintyy henkenä)\nMustan lordin paluu (Esiintyy Luke Skywalkerin näyssä)\nSplinter of the Mind's Eye -sarjakuva (Esiintyy Luke Skywalkerin näyssä)\nMarvel Star Wars 24: Silent Drifting (Esiintyy takaumassa)\nStar Wars Galaxies: Trials of Obi-Wan (Esiintyy henkenä)\nSlippery Slope (Ainoastaan maininta)\nTähtien sota: Episodi VI – Jedin paluu (Esiintyy henkenä)\nMarvel Star Wars 92: The Dream (Esiintyy henkenä)\nThe Lost City of the Jedi (Esiintyy henkenä)\nImperiumin perillinen (Esiintyy Luke Skywalkerin näyssä)\nEdge of Victory II: Rebirth (Esiintyy henkenä)\n"Hoth Limited" - Star Wars Customizable Card Game (Ainoastaan sitaatti)\nLegendary Hero Hyperspacessa\nThe Clone Wars Episode Guide: Shadow of Malevolence StarWars.comilla\nThe Clone Wars Episode Guide: Destroy Malevolence StarWars.comilla\nThe Clone Wars Episode Guide: The Gungan General StarWars.comilla\nThe Clone Wars Episode Guide: Liberty on Ryloth StarWars.comilla\nObi-Wan (Ben) Kenobi datapankissa\nStar Wars Galaxies Trading Card Game – Champions of the Force (Card: Fate of the Galaxy) (Ainoastaan kuva)\nStar Wars Galaxies Trading Card Game – The Shadow Syndicate (Card: Single File) (Ainoastaan maininta)\n↑ 1,0 1,1 StarWars.com Blog: Major Character Birth Years\n↑ 2,00 2,01 2,02 2,03 2,04 2,05 2,06 2,07 2,08 2,09 2,10 Tähtien sota: Episodi IV – Uusi toivo\n↑ 4,00 4,01 4,02 4,03 4,04 4,05 4,06 4,07 4,08 4,09 4,10 4,11 4,12 4,13 4,14 4,15 4,16 4,17 4,18 4,19 4,20 Tähtien sota: Episodi III – Sithin kosto\n↑ 5,00 5,01 5,02 5,03 5,04 5,05 5,06 5,07 5,08 5,09 5,10 5,11 Tähtien sota: Episodi I – Pimeä uhka\n↑ 6,00 6,01 6,02 6,03 6,04 6,05 6,06 6,07 6,08 6,09 6,10 6,11 6,12 Tähtien sota: Episodi II – Kloonien hyökkäys\n↑ 7,0 7,1 7,2 Aliens in the Empire\n↑ 8,0 8,1 8,2 Jedioppilas: Salattu menneisyys\n↑ 9,0 9,1 9,2 9,3 9,4 Jedioppilas: Nouseva voima\n↑ Jedioppilas: Musta vastustaja\n↑ Jedioppilas: Kruunun merkki\n↑ Jedioppilas: Tie tuntemattomaan\n↑ 16,0 16,1 16,2 16,3 16,4 Jedioppilas: Uhattu temppeli\n↑ 17,0 17,1 Jedioppilas: Koston päivä\n↑ Star Wars Republic: The Face of War\n↑ 19,0 19,1 Star Wars Republic 53: Blast Radius\n↑ 21,0 21,1 Star Wars: Clone Wars\n↑ 23,0 23,1 Star Wars: The Clone Wars -romaani\n↑ 24,0 24,1 24,2 Star Wars: The Clone Wars -elokuva\n↑ Star Wars: The Clone Wars – "Pahuuden varjo"\n↑ 28,0 28,1 Star Wars: The Clone Wars – "Pahuutta vastaan"\n↑ Star Wars: The Clone Wars – "Droidin tuho"\n↑ 33,0 33,1 Star Wars: The Clone Wars – "Dooku vangittu"\n↑ 34,0 34,1 Star Wars: The Clone Wars – "Tunkeilijat"\n↑ The Clone Wars: Valley\n↑ 36,0 36,1 Star Wars: The Clone Wars – "Sinivarjovirus"\n↑ 37,0 37,1 Star Wars: The Clone Wars – "Tuhansien kuitten mysteeri"\n↑ Star Wars: The Clone Wars – "Myrsky Rylothin yllä"\n↑ 40,0 40,1 Star Wars: The Clone Wars – "Rylothin viattomat"\n↑ Star Wars: The Clone Wars – "Vapaus Rylothilla"\n↑ Star Wars: The Clone Wars – "Rahtina perikato"\n↑ Star Wars: The Clone Wars – "Voiman lapset"\n↑ Star Wars: The Clone Wars – "Senaatin vakooja"\n↑ 46,0 46,1 Star Wars: The Clone Wars – "Landing at Point Rain"\n↑ Star Wars: The Clone Wars – "Asetehdas"\n↑ 48,0 48,1 48,2 Star Wars: The Clone Wars – "Tuhon liitto"\n↑ Star Wars: The Clone Wars – "Mielen valtaajat"\n↑ 50,0 50,1 50,2 50,3 Star Wars: The Clone Wars – "Vangitkaa Grievous"\n"Base Set" - Star Wars PocketModel TCG (Card: Vigilance Venator-class Star Destroyer)\n↑ 52,0 52,1 52,2 Tähtien sota: Episodi V – Imperiumin vastaisku\nHaettu osoitteesta https://starwars.fandom.com/fi/wiki/Obi-Wan_Kenobi?oldid=94347


Kumpula Kyläjuhlat la 24.5.2014 - Etelä-Haaga\nKumpula Kyläjuhlat la 24.5.2014\nKymmenennet Kyläjuhlat käynnistyvät koko perheen liikuntatapahtumalla, Kumpula-juoksulla, jossa kaikenikäiset osallistujat voivat valita joko 2,5 km reippailusarjan tai 5 km kilpasarjan.\nMusiikkiohjelmassa kuullaan mm. suuren yleisön suosikkeja Pariisin Kevättä, Tuure Kilpeläistä ja Kaihon Karavaania, Reino Nordinia, Suomi-iskelmän ikonia Jukka Kuoppamäkeä, legendaarista progebändiä Wigwam Revisitediä, Aili Ikosta, Yonaa, Laineen Kasperia, Freemania ja Hanna Pakarista. Monipuolinen ohjelma kattaa laajan kirjon musiikkia moneen makuun klassisesta kuorolauluun, reggaesta rockiin ja iskelmästä bluesiin ja etnoon. Tunnettujen tähtien lisäksi musiikkiohjelmassa esiintyy myös joukko alueen nuoria muusikoita, osittain yhdessä alueen vanhempien ammattimuusikoiden kanssa.\nKyläjuhlilla nautitaan lisäksi teatterista, kirjallisuudesta ja kuvataiteista. Harvinainen valokuvanäyttely esittelee vanhaa Kumpulaa, sen arkkitehtuuria, puutarhasuunnitelmia ja pihanäkymiä alueen perustamisen ajoilta, vuosilta 1920-1930. Graffititaide liitetään usein teini-ikäisiin, mutta Kyläjuhlilla Saksanpuiston valtaavat SixFiveCru eli yli 65-vuotiaiden graffitimummojen ryhmä sekä alle kouluikäiset graffitien tekijät.\nLapsille Kyläjuhlat tarjoavat lukuisia osallistavia työpajoja kierrätysaskartelusta perinneleikkeihin ja musiikkityöpajoihin. Kumpulan teatterikerholaiset esittävät itse kirjoittamansa näytelmän siitä, kuinka ufot sieppasivat Kumpulan koulun. Alueen 2-vuotiaat taaperot puolestaan esittävät yleisölle latinotansseja äitiensä kanssa. Hauskassa visailussa opitaan, miksi kutsutaan karitsan isää ja tunnistetaan yleisimpiä kotieläimiä. Lastenorkesteri Raka Bananer esiintyy ja klovnityttö Lilli Pii tekee kasvomaalauksia. Pajoja ja esityksiä on reilut parikymmentä Kumpulan koulun tontilla.\nEnsimmäiset Kyläjuhlat Kumpulassa vuonna 1991 aloittivat kaupunginosafestivaalien perinteen Helsingissä. Kyläjuhlat järjestetään kokonaisuudessaan yhteisöllisesti ja talkoovoimin. Järjestelyistä päävastuun kantaa asukasyhdistys, Kumpula-Toukola Kylätilayhdistys.\nTervetuloa: Kylä kutsuu kylään!\nOhjelma kokonaisuudessaan löytyy www.kumpulankylajuhlat.fi\nKuva: Leila Oksa